(สายเรียกเข้า ราธา)
(ลัลลาลัลลิรีมิกซ์ ดีเจฮีรู)
(สายเรียกเข้า ราธา)
ฟังนะ วีรุ ถ้าคราวนี้กล้าตัดสายอีก
ฉันจะกรีดข้อมือจริงๆ ด้วย
อย่าเพิ่งๆ
เดี๋ยวฉันต้องไปทำสมาธิแล้ว
- เย็นนี้ค่อยโทรมาใหม่นะ - แต่…
เออ ไหนว่ามาซิ
เราเจอกันครั้งแรกเมื่อไหร่
ก็ที่งานแต่งลูกสาวคุณโตมาร์ไง
โตมาร์ไหน
คนปาการียาน่ะเหรอ
ใช่ ฉันกำลังเสิร์ฟเชอร์เบตให้แขก
แล้วคุณก็มาหยิกแก้มฉัน
อืม ฟังดูเป็นฉันจริงๆ ด้วย
มาดื่มกันไหม
ต่อให้ในแก้วเป็นยาพิษ ฉันก็จะดื่มเพื่อวีรุของฉัน
ดีเลย
มาเจอกันหน้าร้านฌัลลาจาฏที่โมบา ตอนสิบโมงเช้า
นี่คุณ จ่ายค่าโดยสารด้วย
กล้าขอเงินฉันเหรอ
- เดี๋ยวพ่อก็ซัดให้ - แค่จะเอาค่าโดยสาร
ราธา
วีรุเหรอ
ไปกันเลยไหม
(ร้านฌัลลาจาฏ)
ตายแล้ว
พ่อฉันมาโน่นแล้ว
- ไหนพ่อ - เฮ้ยๆ นังหนู
จับให้ได้ ปาฮาด ซิงห์
เฮ้ย
- หยุดนะ - ล็อกไว้
เฮ้ย ถอยไป
- จับไว้ - เฮ้ย
เฮ้ย
- อย่าหนีนะ - หลบไป
- จับมัน - หยุดนะ
เศษขยะนี่ วิ่งก็ได้วะ
- หยุดนะ - เฮ้ย
- หยุดนะ - เจอนี่หน่อย
- หลบไป - ไอ้บ้านี่…
- หมอนั่นไปทางไหน - ทางนั้น
ปาฮาด ซิงห์กับมิศรา ไปทางนั้น อีกสองคนตามฉันมา
(ประกาศจับ วีร์ ซิงห์ หรือวีรุ)
เฮ้ย
เดี๋ยวเถอะ
หมอนั่นไปทางไหน
- ไปเร็วสิ - เร็วเข้า
หนีไปซะได้
(สู้กับระบบวรรณะด้วยการศึกษา พลานามัย และศีลธรรม)
(ความปลอดภัยของท่านคืองานของเรา งานแถลงข่าวตำรวจโมบา)
ผู้กระทำผิดต่อเนื่องรายนี้มีค่าหัว 100,000 รูปี
นายวีร์ ซิงห์ หรือวีรุ ถูกตำรวจจับกุมได้แล้ว
เขาถูกตั้งข้อหาข่มขืน 70 คดี ฆาตกรรม 12 คดี และปล้นทรัพย์ 36 คดี
(ผู้กำกับ อังเกรซ ซิงห์ รันธาวา รองผู้กำกับ นเรนทรา ชาร์มา)
ขออภัยครับ ข่มขืน 17 คดี ฆาตกรรม 12 คดี
และปล้นทรัพย์ 26 คดี…
เอาเป็นว่าข้อกล่าวหายังไม่ชัดเจน
แต่เรายืนยันได้ว่าผู้ต้องหากระทำผิด
ฐานข่มขืนนับไม่ถ้วน ฆาตกรรมและปล้นทรัพย์อีกหลายคดี
ไม่เยอะขนาดนั้นนะครับ
เอาตัวเขาไป
นี่ เดี๋ยวสิ
ทุกท่านครับ
ผมชื่ออนุชจากโมบานิวส์
ผมอยากทราบว่า
อาชญากรรายนี้ถูกจับกุมได้ยังไง
ผมหมายถึง ใครเป็นคนนำปฏิบัติการ
ช่วยให้ความกระจ่างเรื่องนี้ด้วยครับ
ตำรวจโมบาดำเนินปฏิบัติการจับกุม ภายใต้การสั่งการของ
ผู้กำกับการผู้ทรงเกียรติ
ครับ
(ผู้กำกับ อังเกรซ ซิงห์ รันธาวา)
(ความปลอดภัยของท่านคืองานของเรา งานแถลงข่าวตำรวจโมบา)
ครับ
ครับท่าน
รายละเอียดเพิ่มเติม รอแถลงสรุปสำนวนนะครับ
ครับ
ท่านครับๆ
สอพลอกันได้โล่
อย่างน้อยก็น่าจะเรียกคุณขึ้นเวที ไปถ่ายรูปสักหน่อย
ช่างมันเถอะน่า
ต่อให้เรียกไปจริงๆ รู้ไหมฉันจะทำท่าอะไร
แบบนี้ไง
มานี่
นี่
สื่อเต็มไปหมด เดี๋ยวก็กลายเป็นข่าวใหญ่หรอก
พาดหัวข่าว…
"งานรักมาก่อนงานหลวง: รักกลางสน.ของพลตำรวจกับสารวัตร"
แหมๆ
สารวัตรคะ
ว่ามา
ผู้กำกับขอพบสารวัตรค่ะ
เรื่องด่วน
เดี๋ยวไป
เราควรทำตามประมวลกฎหมายอาญาอินเดีย
แต่ในความเป็นจริงต้องทำตาม ประมวลการเมืองอินเดียต่างหาก
ผู้กำกับรู้ไปหมดทุกเรื่องจริงๆ
ผมล่ะอยากสิงร่างท่าน
ทำไมสื่อพวกนี้ไปถึงที่เกิดเหตุก่อนเราทุกทีเลย
บางครั้งไปถึงก่อนเกิดเหตุอีกค่ะท่าน
ท่านครับ
ท่านครับ เกิดอะไรขึ้น ที่บ้านพักของสมาชิกสภานิติบัญญัติ
ขับไปๆ
เฮ้ย เรามาจากโมบานะ
เฮ้ย ระวังหน่อย ผลักเราแบบนี้ได้ไง
อย่าลืมสิว่าเราคือเสาหลักที่สี่ของประชาธิปไตย
นี่คุณ
ถ้าเป็นเสาหลัก ก็ยืนให้สมเป็นเสาหลัก ไม่ใช่เซไปเซมาเป็นเสาหัก
อินเดียจงเจริญครับ
จุดเกิดเหตุอยู่ไหนครับ
เห็นต้นไม้ต้นนี้ไหม
เคยห้อยอยู่ตรงนี้แหละ
อังเคิลฮง…
แล้วตอนนี้ศพของท่านอยู่ไหนครับ
คุณตำรวจ
ขนุนพันธุ์อังเคิลฮงสองลูก
หนักลูกละ 15 กิโล
ถูกขโมยไป!
อังเคิลน่ะนะ
ไม่ใช่คน ขนุน
ขนุนลูกงามๆ อร่ามตาสองลูก
นี่
อย่ามาขำ
ถ้าไม่หาขนุนของฉันมาคืนก่อนมันจะสุก
ได้เห็นดีกันแน่
ทุกคนเลย
โจรขึ้นบ้านสมาชิกสภานิติบัญญัติกลางดึก
ตำรวจหรือสากกะเบือเนี่ย
เออ เข้าบ้าน
ให้ไว
- อังเคิลคงหายไปไหนกันนะ - ฮง
ฮงครับท่าน
คุณชาร์มา ไปจัดการ ตามรอยขนุนที่หายไป
ท่านครับ คือว่า…
ผมอาจต้องไปผ่าตัดไส้ติ่ง
จู่ๆ ผมก็มีอาการ
ปวดท้องรุนแรง
ตรงนี้ ไม่สิ แถวนี้
แบบนี้ก็ซวยแล้วสิ
ไม่หรอกครับท่าน
ยกคดีนี้ให้บาซอร์สิครับ
เธอจับกุมปรมาจารย์กุ๊ยอย่างวีรุได้
ขนุนพวกนี้แค่ของเด็กเล่น
ท่านคะ ถ้าให้จับโจรผู้ร้าย ฉันไม่เกี่ยง
- แต่ขนุนนี่… - ห้ามมีถ้าหรือแต่
เราต้องจับคนร้ายให้ได้ ก่อนที่ขนุนจะสุกและมีคนกินมัน
แต่ท่านคะ คดีนี้ไม่มีน้ำหนักเลย
- เราจะเขียนรายงานว่ายังไง - กุเรื่องขึ้นมาก็พอ
ฟังนะ
ตามมาตรา 378
ยื่นฟ้องคดีลักทรัพย์สถานหนัก
นั่นสิ
จะกลายเป็นน้ำผึ้งหยดเดียวนะคะท่าน
เดี๋ยวคนก็แห่มาแจ้งความ แครอทหาย หัวผักกาดสาบสูญ
ขอความร่วมมือด้วยครับ
พวกโจรมันไม่มีมาตรฐานกันเลยหรือไง
ขโมยขนุนกันแล้ว
มาตรฐานตำรวจก็ไม่ได้ดีกว่ากันนักหรอก
ทำคดีขนุนหายเนี่ย
(คดีวุ่น ขนุนอลเวง)
แม่เจ้า
ขนุนดองนี่
อาหารหรูๆ เต็มโต๊ะก็สู้ไม่ได้
ท่านหัวหน้าพรรคครับ
นี่คือขนุนดองจากขนุนพันธุ์อังเคิลฮง ของมาเลเซียครับ
- พูดจริงเหรอ - ครับ
ขนุนที่ปลูกในประเทศเรา เส้นใยไม่นุ่มแบบนี้
ละลายในปากเหมือน กาลูติกะบับชั้นเลิศเลยนะเนี่ย
คุณนายครับ
ถ้ามีเหลือ ห่อกลับบ้านให้ผมทีสิ
ภรรยาท่านมุขยมนตรี
ชอบกินขนุนดองมาก
เอาสองประปุกเลยนะ
ไม่เหลือแล้วน่ะสิ
ใครกินไป
หือ
ไม่มีอะไร ท่านไม่ต้องห่วงครับ
ถอยไป
ดูตรงนั้นสิครับ
เห็นขนุนสองลูกนั้นไหม
โอ้โฮ ลูกเบ้อเริ่มเลย
อีกสองวัน ผมจะนำขนุนดอง ไปส่งที่ลัคเนาด้วยตัวเอง
กระปุกหนึ่งของท่าน อีกกระปุกของท่านมุขยมนตรี
ถ้าท่านไปคุยกับท่านมุขยมนตรี แล้วขอตำแหน่งรัฐมนตรีมาให้ผมได้…
แหม ไม่เอาน่า
ส่งขนุนดองมาให้ผมก่อนสิ
ฟังนะ
ฟันเฟืองในโลกการเมืองน่ะ
บางครั้งก็ซื้อได้ด้วยของดองนะ
ท่านคะ
ท่าน
ท่านต้องให้ข้อมูลเรานะคะ
- ถอยออกไป - คะ
บอกให้ถอย
รองเท้าเธอเหยียบพรมฉันพังหมด
ใครเป็นคนแรกที่สังเกตว่าขนุนหายไปคะ
ฉันออกไปเดินเล่นตอนเช้า…
ขนุนของพ่อ
ขนุนฉันหายไปไหน
ท่านครับ
คนไหนเห็นขนุนบนต้นเป็นคนสุดท้ายคะ
ตอนกลับจากงานเลี้ยงของจันนิเมื่อคืน
น่าจะประมาณเที่ยงคืนได้
ขนุนยังอยู่บนต้นไหมคะ
ผมไม่ทันดูน่ะ
แกไม่ผิดหรอก ไอ้ลูกเขย
ขนาดฉันยังไม่ได้ใส่ใจบางเรื่องในชีวิต ให้ดีเท่าที่ควรเลย
สงสัยใครบ้างไหมคะ
หลายคนเลยล่ะ
แต่ว่ากันว่าขโมยก็เหมือนคนในบ้าน ถ้ายังจับไม่ได้
ไม่เอาน่า
หัดระวังคำพูดหน่อย
พิงกี้
เรื่องแค่นี้ทำไมต้องงอแงด้วย
รอฉันด้วย
แบบนี้ประจำ…
ขอถามอะไรอีกหน่อยได้ไหมคะ
ทำไมขนุนพวกนี้ถึงสำคัญนัก
สำคัญยังไง หายไปยังไง
ทำไมฉันต้องรู้ทุกเรื่องด้วย
ต้องไปใส่ชุดตำรวจแทนพวกเธอเองเลยไหมล่ะ
สารวัตรหญิงคนนี้ดูใจร้อนนะ
เดินดุ่มๆ เข้ามาเลย
ทำความสะอาดบ้านซะ
ทำอะไรเองไม่เป็นเลยสิท่า
มีอะไรคืบหน้าไหม
พวกนี้ไม่ค่อยให้ความร่วมมือเลย
งั้นก็เชิดใส่ไปเลยสิ
ไปเถอะ ผมหิวมากเลย
หาอะไรกินกัน ผมทำแกงมะเขือยาวของโปรดคุณมาด้วยนะ
โอ้โฮ คุณตำรวจสุดหล่อของฉัน
รอเสร็จงานก่อน
แล้วไปกินข้าวกัน
นี่ๆ
- เดี๋ยวโดนพักงานคู่หรอก - คุณตำรวจครับ
คุณตำรวจ
- ปีนขึ้นมาได้ยังไงนั่น - ทางนี้ครับ
ขอข่าวให้ผมบ้างสิ เพื่อนรัก นะ
ฟังนะ ข้อแรก ใครเพื่อนคุณ
ฉันมีเพื่อนเยอะแล้ว
และข้อสอง เรายังพูดอะไรไม่ได้ จนกว่าการสืบสวนจะเสร็จสิ้น
และข้อสุดท้าย…
ถ้าคุณร่วงตกกำแพง
อย่ามาตู่พาดหัวว่าตำรวจใช้ความรุนแรงนะ
เสียเที่ยวจริงๆ ปันกาจ ดีๆ นะ
ให้ตายสิ
สารวัตรคนนี้ไม่ยอมอ่อนข้อเลย
อย่าห่วงเลยพวก ค่อยเอาคืนตอนถึงทีเรา
ไปกันเถอะ
นั่นไอ้ศรีวัสตัฟขี้ยาใช่ไหม
- กองพิสูจน์หลักฐานน่ะ - ใช่จริงๆ ด้วย
เอากล้องมาเร็ว
เฮ้ย
ไอ้หนุ่ม เอากล้องออกไป
คุณศรีวัสตัฟ
ผมอนุช พี่น้องใกล้ใจท่านจากโมบานิวส์
เป็นไงบ้างล่ะ อนุช
สบายดีครับ ต้องขอบคุณคุณด้วย สมัครติดตามข่าวโมบานิวส์หรือยัง
ผมไม่ค่อยดูข่าวน่ะ
ดูแล้วปวดหัว
อย่างน้อยก็ดูข่าวของเราหน่อยนะ คุณศรีวัสตัฟ เชื่อผมเถอะ
รับรองว่าเหมือนได้ยาดีจนสติหลุดลอยไปเลย
ได้ข่าวว่าจนท.ปราบปรามคอร์รัปชั่น
บุกค้นบ้านคุณปาเตรีอาเหรอ
ว่าไงครับ
ผมไม่มีอะไรจะพูด
ถ้าไม่พูดตรงๆ ก็หยอดอะไร ให้ผมไปเขียนหน่อยเถอะ
อย่างน้อยๆ ผมก็จะได้สบายใจ
ว่ามีคุณคอยหนุนอยู่ไง
ร้ายนะเรา
เน็ก ซิงห์…
ตามฉันมา
ถ้าเกิดเหตุหลังเที่ยงคืน
ให้แจ้งเวลาโจรกรรมเป็นตอนเช้ามืด
(หลักฐาน)
กลางวันกลางคืนสำคัญมาก
คุณศรีวัสตัฟ
ผม…
(ห้ามเข้าที่เกิดเหตุ)
ผมผสมพีโอพีแล้ว
ชี้ตำแหน่งรอยเท้าหน่อย
- ผมจะเทไปเรื่อยๆ - ได้
เดี๋ยวๆ จะไปไหนน่ะ
เดี๋ยวรอยเท้าก็เสียหายหรอก
ถอยไปๆ
เอ้า มาเลย
ฮึบ
วางนี่
ตรงนี้
เหมือนกีบเท้าวัวเลยครับ
เอ๊ะ
จริงเหรอ
จะบ้าเหรอ
เหมือนกีบเท้าวัวตรงไหน
นี่มันรอยส้นรองเท้าแตะของผู้หญิง
อะไรนะ
โจรใส่รองเท้าแตะผู้หญิงมาขโมยขนุนเหรอ
นายนี่หัวทึบชะมัด
- อ้าว - โจรเป็นผู้หญิงไม่ได้เหรอ
ผู้หญิงไม่ชอบขนุน
ไม่กินขนุนหรือไง
บ้านผมไม่กินขนุน
- ทำไมล่ะ - เพราะว่า…
เนื้อมันเหมือนเนื้อสัตว์เกินไป
เทไปเลย
เรื่องมันนมนานมาแล้ว
คุณผู้หญิงทำกำไลทองหนักสองโตลาหาย
บางคนก็ไปค้นหลังโซฟา
บางคนก็ค้นใต้เตียง แต่ฉันตรงไปที่ห้องน้ำเลย
เห็นกำไลสีทองอร่ามอยู่ในโถส้วม
ใช้มือล้วงลงไป
หยิบกำไลขึ้นมา
แล้วเอาไปวางแทบเท้าคุณผู้หญิง
ถ้าฉันอยากขโมยก็ขโมยได้ แถมไม่มีวันถูกจับได้ด้วย
ยังคิดว่าฉันขโมยขนุนอยู่ไหม เร็วสิ ตอบฉันมา
ปานีร์ ปาซานดา
ปลาทอด ซับซ์ มาโลนี
ผมทำเป็นหลายเมนูเลย คุณตำรวจ
แต่กล้าพูดได้เลย
ว่าผมไม่เคยแอบชิมแม้แต่เกลือ
แล้วคุณมาสงสัยว่าผมขโมยขนุนพวกนี้เหรอ
ขอล่ะ คุณตำรวจ
ผมไม่กินขนุนด้วยซ้ำ
ผมแพ้ขนุน ไม่เชื่อผมเหรอ
งั้นเอาแบบนี้
หาขนุนมาให้ผมกินตอนนี้เลยก็ได้
รับรองตุ่มแดงพองขึ้นทั่วตัวผมแน่
ผมกล้าเสี่ยงเลย
คุณมิศรา
เลิกบดยาสูบได้แล้ว
ไปหาเบาะแสรอบๆ บ้านสิ
ถามจริง สารวัตรบาซอร์
คุณตั้งใจจะทำคดีนี้จริงๆ เหรอ
รถคันใหม่เอี่ยมของผมถูกขโมยไป ป่านนี้ยังไร้วี่แวว
คุณมิศราก็รู้ว่าฉันเจอแรงกดดันมากแค่ไหน
ตอนนี้แค่ทำตามที่ฉันสั่งก็พอ
นี่คือภาพที่จอดรถ
ส่วนนี่ก็ประตูใหญ่
(ไม่พบเจ้าของเครือข่าย)
เอามานี่ คุณทำไม่เป็นหรอก
ไม่เป็นอะไร
ไม่เป็นก็ไม่เป็นสิ
เทคโนโลยีล้ำๆ ทั้งนั้น เอามา
เทคโนโลยีล้ำๆ แล้วไง ฉันทำเป็นหมดแหละ
ไอ้ลูกเขย
พักนี้ฉันเห็นนะ
แกชักจะวางอำนาจกับเบบี้เกินไปแล้ว
คิดว่าตัวเองเป็นใคร
เป็นใครมาจากไหน
แฮปปี้หรือยัง
ไปงอนที่มุมห้องได้แล้วไป
ก็ได้
- ผมขอตัว - จะไปไหนล่ะ ลูกเขย
ไปฉัตตาปูร์ ผมเองก็ไม่ธรรมดานะ
พ่อผมคือสมาชิกสภากัจจู ประฏาพ
อดีต…
อดีตสมาชิกสภา
ทุกคนฟังให้ดี
จนกว่าจะเจอขนุนของฉัน
ห้ามใครหน้าไหนก้าวออกจากบ้านหลังนี้
ไม่งั้นได้คุยกับรากขนุนแน่
คุยจบแล้วก็มาดูวิดีโอกันเถอะค่ะ
อือ
ภาพบนหลังคา
ตายจริง
ลมพัดปาปาดัมของฉันไปหมดเลย
อะไรๆ ก็ฉัน
โธ่ บินเดชวารี…
ไม่ได้เรื่องสักคน
ใช้ไม่ได้เลย
คุณมิศรา อย่ายืนฉี่ตรงนั้น มันเสียมารยาท
ในสวนมีกล้องวงจรปิดที่เห็นต้นขนุนไหมคะ
กล้องเบอร์แปด
มีอะไรบังกล้องใช่ไหมนั่น
ไอ้หัวขโมยเจ้าเล่ห์
เชื่อเขาเลย เราโดนปล้นกลางวันแสกๆ
ถ้าพ่อสงสัยใคร จับไปนั่งเก้าอี้ไฟฟ้าเลย เชื่อหนู
รับรองสารภาพทันที
(นายนโรธรรม เวอร์มา พรรคคนจน ชนะใจทุกคน ขวัญใจโมบา)
(ขอให้มุนนาลัล ปาเตรีอา มีความสุขในวันเกิด)
ไอ้โง่คนไหนมาวางป้ายบังกล้องวะ
สุบูล
ลัลลู
ครับนาย
ท่านครับ คุณนายเป็นคนสั่ง
ให้เราปลดป้ายมาเก็บตรงนี้
เพราะเลยเดือนเกิดของท่านแล้ว
คุณนายบอกให้เก็บไปทิ้งทีหลัง
เราก็เลยวางไว้
คุณผู้หญิงสั่งให้วาง
ก็วางบังกล้องวงจรปิดเหรอวะ
เดี๋ยวปั๊ดจับถลกหนังทั้งเป็นเลยนี่
สารวัตรใหญ่เคยบอกเราว่าไง
สมัยอยู่ศูนย์ฝึกโมราดาบัด
"เราไม่เห็นว่าไฮยีน่าทำอะไรหลังล่าเหยื่อ
เหมือนที่ไม่เห็นว่า โจรทำอะไรหลังขโมยของ เพราะ…"
"มันชิงหนีโลดไปแล้ว"
ได้ข่าวเรื่องคนสวนไหม
ไม่เลยค่ะ เมื่อสามวันก่อน
ท่านสมาชิกสภาไล่เขาออก
เขาปิดมือถือเงียบเลย
ไปหาที่อยู่เขามา
ได้ค่ะ สารวัตร จัดการให้เดี๋ยวนี้
สวัสดีครับพ่อ
บุญรักษา
ทำไมเมื่อวานแกไม่ไปงานของบ้านเรา
งานยุ่งน่ะสิพ่อ จะเรื่องอะไรล่ะ
วุ่นอยู่กับแม่สาวบาซอร์คนนั้นล่ะสิ
ขอเถอะพ่อ เลิกเรียกเขาว่าแม่สาวบาซอร์ได้แล้ว
เขาชื่อมหิมา
โตได้แล้ว อย่ามัวแต่ใสซื่อ
แม่สาวบาซอร์ต่ำต้อยนั่นจะแต่งเข้าบ้านเราไหม
หรือต้องไปกัดก้อนเกลือกินบ้านเธอ
พ่อ มองข้ามวรรณะของเธอสักครั้งเถอะ
แต่ยศของแกก็แค่พลตำรวจ
ยังต้องทำงานเป็นลูกน้องเขา
แต่งไปไม่เกินสองวันหรอก
หล่อนจะจิกหัวแกเยี่ยงทาส
เข้าใจไหม ยังมีหน้ามาสั่งสอน…
(ตำรวจ)
บ้านคนสวนบีร์วาอยู่ไหนเหรอ
ขึ้นเนินตรงนั้นไป
ข้ามดงไม้ดงหินไปอีกน่ะ
คนสวนบีร์วาใช่ไหม
ดูท่าจะหนีไปแล้ว
กุนตี
โทรหากองไซเบอร์
ให้หาตำแหน่งสุดท้ายของมือถือคนสวนมา
ค่ะ สารวัตร
ครับท่าน
ครับท่าน แน่อยู่แล้วครับ
ครับผม ผมให้ทีมเตรียมถังน้ำแข็งไว้แล้ว
พอเจอขนุนแล้วจะแช่ไว้ไม่ให้มันสุก
ขอบคุณครับ
อินเดียจงเจริญครับ
ท่านคะ
ฉันมีทางออกง่ายๆ ให้ปัญหาทั้งหมดนี้ค่ะ
- ว่ามาสิ - ไปซื้อขนุนสองลูกจากตลาด
ห่อด้วยฟอยล์แล้วส่งให้คุณปาเตรีอา
ไม่ ไม่ได้ มันไม่ง่ายขนาดนั้น
ขนุนบ้านเรากับขนุนพันธุ์อังเคิลฮงน่ะ
ต่างกันเหมือนชอล์กกับชีสนั่นแหละ
คุณปาเตรีอาส่งรูปมาให้แล้ว
เดี๋ยวฉันส่งให้ดู
ลองซูมไปที่ต้นไม้ด้านหลังนะ
ค่ะ
อ๋อ
นี่คือขนุนอังเคิลฮงอันเลื่องลือสินะ
เราต้องหาให้เจอ
ก่อนที่มันจะสุก
ไม่งั้นเราโดนดองแทนแน่ๆ
คุณมหิมา ถ้าต้องการคนเพิ่ม
หรืออยากได้อาวุธกับกระสุน ขอมาได้เลย
หาขนุนให้เจอก็พอ
อินเดียจงเจริญค่ะ
เดี๋ยวๆ
ระวังหน่อย บาซอร์
ขอโทษค่ะ
ตอนนี้คุณมีขนุนสองลูกที่ต้องดูแลนะ
ท่านคะ พอเห็นท่านแล้ว ในหัวก็คิดอะไรได้ขึ้นมา
คนเราควรละทิ้งภาระที่ไม่จำเป็น
คุณพูดเรื่องอะไร
ไส้ติ่งของท่านไงคะ
ไม่จำเป็นไม่ใช่เหรอ
อ้อ
ยังไงก็เถอะ
ไม่ต้องห่วงไส้ติ่งของผมหรอก
ขบวนงานแต่งของลูกชายประจันด์ ซิงห์ จูเดฟ จะออกในอีก 30 นาที
ไปเตรียมการรักษาความปลอดภัยสิ
(งานสมรสไวภาพ ซิงห์ จูเดฟกับวิดยา ฐากูร)
สารวัตร
เราแกะรอยตำแหน่งสุดท้าย ของมือถือคนสวนได้แล้วค่ะ
ที่ไหน
ในบ้านพักของคุณปาเตรีอา…
- พรุ่งนี้ค่อยว่ากัน - ค่ะ
- เฮ้ย ทำอะไรน่ะ - นี่
อย่าไปยุ่งเลย
ทำไมล่ะ มันผิดกฎหมายนะ
พวกผู้มีอิทธิพลท้องถิ่นสนกฎหมายที่ไหนล่ะ
ตอนนี้พวกมันเมาปลิ้น
เดี๋ยวก็บ้ายิงเราขึ้นมาหรอก
กล้าดียังไงบุกเข้ามาวะ
เฮ้ย คุณตำรวจ
- ไล่พวกมันไป - เฮ้ย
เฮ้ย ออกไป
- ให้ไว - ขอโทษครับ
- แกนี่… - อย่าครับ
- ไปซะ - อย่าทำผมเลย
- เสารภ - อย่า…
- อย่า - เสารภ เสารภ
ทำบ้าอะไรน่ะ
คนไม่ใช่หมูใช่หมา
ออกไปเถอะค่ะ กลับไปนะหนู
ไปสิ
เมื่อกี้อะไรกันน่ะ หา
พวกมันมาวุ่นวายในขบวน
แค่เพราะเราสวมเครื่องแบบ
ไม่ได้แปลว่ามีสิทธิ์ทำร้ายคนจน
เข้าใจไหม
เห็นโลกใหม่หรือยัง คุณมิศรา
ทีนี้หล่อนก็มาสอนมารยาทเรา
ลองมาตะคอกใส่ฉันดูสิ
เดี๋ยวจะสอนให้รู้จักที่ต่ำที่สูงเอง
ต่อให้โดนพักงานก็ยอม
(สถานีตำรวจโมบา)
(ประกาศตามหา)
สารวัตรคะ
"หายไปตั้งแต่วันที่ 18 มีนาคม
มีเงินรางวัลให้ผู้แจ้งเบาะแส"
(สารวัตร มหิมา บาซอร์)
เลขศูนย์เกินมาตัวนึง
นี่มันหนึ่งแสนรูปี
ปาฮาด ซิงห์
บอกกี่ครั้งแล้วว่าอย่าเล่นวอตส์แอปตอนทำงาน
เขาอู้ประจำเลยค่ะ สารวัตร
ตั้งเงิน 10,000 รูปี ที่เหลือดีแล้ว
ค่ะ เดี๋ยวฉันแก้ให้
- เดี๋ยวก่อน - คะ
ผู้หญิงคนนี้ใคร
ไม่ทราบค่ะ
ไปสืบมาหน่อย
ได้ค่ะ
ว่าไง ปาฮาด ซิงห์
จะให้พ่อมาจ่ายอีก 90,000 เหรอ
เลิกเล่นมือถือตอนทำงานได้แล้ว
(สารวัตร มหิมา บาซอร์)
สารวัตร
ฉันรู้สึกไม่ดีกับเรื่องเมื่อคืนเลย
จะเครียดทำไมล่ะ
คุณเป็นสารวัตร ส่วนผมเป็นพลตำรวจ
คุณมีสิทธิ์ตำหนิผม
ตรงนี้ไม่ต้องเซ็น
(ประกาศตามหา)
- คุณเสารภ - ว่าไง
ฉันมีอะไรจะเล่าให้ฟัง
ว่ามาสิ
ฉันซวยหนักเลย
มีเรื่องอะไร
ลูกสาวฉันกำลังจะแต่งงานกับหนุ่มไมฮาร์
แต่ตอนนี้ปัญหาคือ
พ่อเจ้าบ่าวเรียกร้องมา
ให้ฝ่ายเราซื้อรถเป็นค่าสินสอด
ไม่งั้นไม่ยอมให้แต่ง
พี่แกอุตส่าห์เก็บเงินซื้อรถจนได้
- แต่ดันมีคนมาขโมยไป - แย่ชะมัด
ขอพูดตรงๆ เลยนะ
ฉันเบื่อพวกไมฮาร์นี่เต็มทนแล้ว
ใครไม่เบื่อบ้างล่ะ
(ประกาศตามหา)
นี่ไงล่ะ
รูปลูกสาวของฉัน
ดูแล้วเป็นไง
น่ารักดีนะ
เดี๋ยวสิๆ
- ทำอะไรน่ะ - แต่งงานกับลูกฉันเถอะ
ช่วยฉันจากไอ้พวกเวรนั่นที
- ขอล่ะ… - ฟังนะ ถึงฉันจะให้รถนายไม่ได้
แต่มอเตอร์ไซค์กับทีวีน่ะได้แน่นอน
เล่นอะไรน่ะ คุณมิศรา
- คุณมิศราอยู่วรรณะพราหมณ์ - ใช่
- แถมยังระดับบนๆ ด้วย - ใช่
ฟังนะ ผมไม่เชื่อเรื่องวรรณะหรอก
มา
ฉันเข้าใจแล้ว
อยากได้เจ้าสาวเป็นตำรวจใช่ไหม
ว่าไง
ลูกสาวฉันก็เป็นตำรวจ
เพิ่งติดดาวเป็นตำรวจบ้านที่จิตตระกูต
ดูสิ
รับรองว่านอนสอนง่าย
ไม่เฉ่งนายต่อหน้าชาวบ้านแน่นอน
เก็บไปคิดดูนะ
- สารวัตรคะ - หือ
เรื่องรูปถ่ายนั่น
ฉันถามคนของปาเตรีอามาแล้ว
เด็กผู้หญิงในรูป
เป็นลูกสาวของคนสวน
เห็นว่าแวะเวียนมาช่วยงานพ่อบ่อยๆ ค่ะ
พอจะรู้ที่อยู่ของเธอไหม
ไม่รู้เลยค่ะ สารวัตร
แล้วเรารู้อะไรแล้วบ้าง กุนตี
ยังรู้น้อยอยู่ค่ะ สารวัตร
เฮ้ย หยุดก่อน หยุด
- อะไรเนี่ย - เดี๋ยวก่อน
สวัสดีครับ คุณมหิมา
มีเรื่องอะไร
- จำปัปปู ทิวารีได้ไหม - จำได้
เจ้าหน้าที่ภาษีการค้า
เย็นนี้เขาจะมากินอาลูบอนดา เมนูเด็ดของเธอที่บ้านน่ะ
อ๋อ แต่วันนี้ฉันยุ่งๆ
เดี๋ยวสั่งจากร้านฌัลลาจาฏให้ดีไหม
ทอดใหม่ๆ ร้อนๆ เลย
ไม่เอา ร้านสู้อาลูบอนดาที่เธอทำไม่ได้หรอก
ว่าไงคะ สารวัตร เย็นนี้เราว่างไหม
ได้สิ หาทางได้อยู่แล้ว
ใช่ไหม สารวัตร
ไม่รู้สิ อาจจะเลิกช้าหน่อย
ไม่มีปัญหา เดี๋ยวให้คุณทิวารีมาตอนสองทุ่มครึ่ง
- โอเคนะ - ผู้หญิงคนนี้ใครเนี่ย
แค่คนแก่น่าสงสารน่ะ
เจอลูกสะใภ้ฟันจมูกเข้าให้
ฉันกำลังพาเธอไปศาล
เธอก็มาให้ตรงเวลาล่ะ อย่าให้ฉันรอเก้อ
นี่กะจะทำอาลูบอนดาไปตลอดชีวิตเหรอ
เป้าหมายหลังเลื่อนขั้นล่ะ
ถ้าได้เลื่อนขั้น ฉันก็ต้องย้ายนะคะ สารวัตร
พ่อสามีฉันล่ะ
แล้วใครจะดูแลสามีฉัน
พอมาคิดๆ ดูแล้ว
ในหัวฉันเลิกหวังเรื่องเลื่อนขั้นแล้วล่ะ
ไปกันเถอะค่ะ
(สถานีตำรวจโมบา)
คุณตำรวจๆ
ลูกสาวผมหายไปตั้งแต่เมื่อวานครับ
จริงเหรอ
ลูกคุณอายุเท่าไร
ปีนี้น่าจะ 18 ครับ
- นี่บัตรประชาชนของเธอครับ - ไหน
อายุเกิน 18 แล้วนี่
กลับบ้านไปแล้วทำใจให้สบาย
เดี๋ยวลูกก็กลับบ้านเองแหละ
คงหนีตามใครไปมั้ง
ช่วยหาลูกผมด้วยครับ
จะหาไปทำไม
เชื่อผม เดี๋ยวเธอก็กลับมา
- คุณ - ไม่ต้องห่วง
ขอร้องล่ะครับ คุณตำรวจ
ผมพูดจากประสบการณ์นะคุณ ไม่ต้องห่วง
ไว้มาใหม่นะ ผมต้องไปแล้ว
ไปเถอะ
เฮ้ย
คุณตาครับ ตำรวจมีหมาด้วย มันจะกัดผมไหม
ไม่หรอก มันเป็นหมาสายสืบ
มันกัดแต่โจรเท่านั้นแหละ
แล้วก็พวกขี้โกง ขี้โกหก
ที่หักหลังครอบครัวตัวเอง
แล้วก็แทงข้างหลังคนอื่น
ไปเล่นเถอะ
ไปแนะนำตัวหน่อย หลานคือปาเตรีอาจิ๋วนะ
เหรอครับ
อย่างนี้นี่เอง
งั้นออกไปข้างนอกกัน
ดูซิว่าหมาจะกัดใคร
ให้หมาตัดสินกันไปเลย
- ไอ้ลูกเขย - คุณก็ไปยั่วเขาอีกแล้ว
อยู่เงียบๆ บ้างเถอะ
มันไปโดนตัวไหนมาเนี่ย
คุณศรีวัสตัฟ ร็อกเก็ตเจอบางอย่างครับ
อ้าว เดี๋ยว อะไรกัน
ถอยไป ห้ามไปยุ่งนะ
อย่าแตะอะไรทั้งนั้น
- มือถือของคนสวนนี่คะ - อย่าๆ
ห้ามแตะ ถอยไป
คิดว่าหมาจะกัดฉันเหรอ ได้อยู่แล้ว มาเลย
เฮ้ย ไปเอาหมามานี่
ไปจับหมาในบุนเดลขัณฑ์มาให้หมด
มา กัดฉันเลย
พอเถอะ อย่าเพิ่งโมโหสิ
อย่าบ้าไปหน่อยเลย ลูกเขย
ถ้าโดนกัด ต้องฉีดยา 14 เข็มนะ
แล้วทุกคนเห็นผมเป็นคนยังไง
เพราะพ่อผมไม่ใช่สมาชิกสภานิติบัญญัติ ผมเลยขโมยขนุนเนี่ยนะ
ท่านคะ เราเจอมือถือของคนสวนในพุ่มไม้
ไหนล่ะ
(หลักฐาน)
ท่านไล่เขาออกทำไมคะ
คนสวนท่าทางเหี้ยมเกรียม
เขาทำให้หลานชายสุดที่รักของฉันกลัว
ฉันเลยสั่งให้เขาเก็บกระเป๋าแล้วไปซะ
โมบานิวส์วันนี้
ผมอนุช พี่น้องใกล้ใจท่าน
มาพร้อมข่าวคดีขนุนสุดซ่อนเงื่อน
เรามาถึงที่เพื่อเจาะลึกข้อมูลวงใน จากท่านสมาชิกสภาปาเตรีอา
(ข่าวด่วน)
ผมไม่สนเรื่องขนุนอังเคิลฮงหรอก
ผมสนเรื่องกฎหมายและความสงบเรียบร้อย
บ้านของสมาชิกสภานิติบัญญัติยังถูกปล้นได้
แล้วใครจะช่วยประชาชนตาดำๆ ล่ะ
ผมจึงอยากวอนให้ท่านผู้กำกับการตำรวจ
จับโจรผู้นี้ให้ได้
ไม่งั้นก็ลาออกไป
ไปอยู่จิตตระกูต ตีฉาบ ร้องเพลงสวดซะ
ท่านปาเตรีอาครับ สมมติว่าหาขนุนไม่เจอ
ท่านจะทำยังไงครับ
ผมจะประท้วง ผมจะอดอาหารประท้วง
และถ้าฝูงชนเกิดควบคุมไม่ได้ขึ้นมา
จนไปเผาสำนักงานของท่านผู้กำกับ
ผมไม่เกี่ยวนะ คุณอนุช
ผมไม่ใช่ผู้แทนไก่กา
ผมชนะมาด้วยคะแนน 40,153 กับ 75 เสียง
คะแนน 40,153 กับ 75 เหรอครับ
คู่แข่งยืนกรานให้นับคะแนนใหม่น่ะ จำได้ไหม
อ๋อครับ
- ผมได้เพิ่มอีก 75 นะ - ครับๆ
- ลงข่าวด้วย - ครับ ได้ไปอีก 75 เสียง
ข่าวด่วน รายงานพิเศษจากโมบานิวส์
ท่านปาเตรีอาประกาศกร้าว
ถ้าหาขนุนไม่เจอ สำนักงานผู้กำกับไหม้เป็นจุณแน่
ท่านคะ ท่านสมาชิกสภาพูดอะไรของเขา
เรื่องแค่นี้ยังต่อความยาวสาวความยืด
มหิมา
ถ้าอยากอยู่ในมถุรา ก็ต้องหัดพูด "ราเธๆ" ให้คล่อง
ไขคดีนี้ให้กระจ่าง เดี๋ยวฉันหาทางเลื่อนขั้นให้เอง
- ไม่อยากเป็นรองผู้กำกับเหรอ - ไม่ค่ะ
อะไรนะ
การเลื่อนขั้นให้เสารภสำคัญยิ่งกว่าของฉันค่ะ
เสารภไหน
ที่เป็นพลตำรวจไงคะ
เขาสอบข้อเขียนผ่านสองครั้ง แต่สัมภาษณ์ไม่ผ่านสักที
ทำไมต้องสนใจพลตำรวจด้วย
ท่านคะ
เราคบกันมาตั้งแต่สมัยที่ฉันเป็นพลตำรวจ
(ผู้กำกับ อังเกรซ ซิงห์ รันธาวา)
จะแต่งงานกันอยู่แล้ว แต่ฉันได้เลื่อนขั้นก่อน
ตั้งแต่นั้น ครอบครัวกับเพื่อนร่วมงาน ก็ชอบกระแนะกระแหนฉัน
ท่านเชื่อไหมล่ะคะว่า
ตอนที่เราออกไปกินจาฏด้วยกัน คนขายยังบอกให้เขาถอยไปเลย
พอเป็นอย่างนี้
เราก็มีเรื่องให้ไม่เข้าใจกันเยอะ
ก็ได้ๆ
หาขนุนให้เจอก่อนที่มันจะสุกก็พอ
ฉันจะส่งเรื่องให้เขาได้เลื่อนขั้นเป็นพิเศษ
ตอนนี้ทุ่มแรงกายแรงใจ เพื่อเอาผลไม้พิเศษนั่นกลับมาก็พอ
ได้ค่ะ ขอบคุณค่ะท่าน
อินเดียจงเจริญ
- ถ้าอยากอยู่ในมถุรา - ก็ต้องหัดพูด "ราเธๆ" ให้คล่อง
- หากภาวนาขอความสงบสุข - ก็ต้องหัดพูด "ราเธๆ" ให้คล่อง
ถ้าอยากอยู่ในมถุรา
- ก็ต้องหัดพูด "ราเธๆ" ให้คล่อง - ก็ต้องหัดพูด "ราเธๆ" ให้คล่อง
- เขาที่ร่ำร้องทุกคืนวัน - เขาที่ร่ำร้องทุกคืนวัน
- ปัญหามลายพลันทันใด - ปัญหามลายพลันทันใด
เขาที่ร่ำร้องทุกคืนวัน ปัญหามลายพลันทันใด
เพียงชื่อนางเท่านั้นที่ต้องการ
(ประกาศตามหา)
เพียงชื่อนางเท่านั้นที่บันดาล
เพียงชื่อนางเท่านั้นที่ต้องการ เพียงชื่อนางเท่านั้นที่บันดาล
ไม่มีใครเหมือนและไม่เหมือนใคร ผู้นำสูงสุดเพียงหนึ่งเดียว
ถ้าแสวงหาชีวิตอันรุ่งเรืองยืนยาว ก็ต้องหัดพูด "ราเธๆ" ให้คล่อง
- ถ้าอยากอยู่ในมถุรา - ก็ต้องหัดพูด "ราเธๆ" ให้คล่อง
- หากภาวนาขอความสงบสุข - ก็ต้องหัดพูด "ราเธๆ" ให้คล่อง
ผมอนุช พี่น้องใกล้ใจท่าน
ขนุน ขนุน ขนุน
ผลไม้วิเศษที่สร้างความวุ่นวาย ไปทั่วโมบานี่มันยังไงกันแน่
- ท่านครับ - ถอยไป
ไหนล่ะ คุณปาเตรีอา
ขนุนดองที่สัญญาไว้
ขนุนของรักของคุณถูกฉกไปแล้ว
เราระบุตัวคนร้ายได้แล้ว
แม้แต่เครื่องเทศบด ใส่น้ำมันมัสตาร์ดสดก็เตรียมพร้อม
ได้ขนุนมาเมื่อไหร่ ขนุนดองของคุณก็พร้อมทาน
พูดก็พูด
พอได้ลิ้มรสชาติแล้ว
ก็ไม่อยากกินขนุนดองที่ไหน นอกจากขนุนอังเคิลฮงนี่เลย
ค่ะๆ นำขนุนมาที่สถานีตำรวจเลยค่ะ
ถ้าใช่ลูกที่เราตามหา คุณจะได้เงินหมื่นรูปีเป็นรางวัล
ถอยไปก่อน วางขนุนบนไหล่ลง
หนึ่ง สอง สาม
ไม่ใช่ลูกนี้
อี๋ ขนุนของเราเนื้อแน่น ไม่เละแบบนี้
นี่มันพันธุ์ของที่นี่ชัดๆ
ลองดูลูกนี้สิครับ ทั้งแน่นทั้งอวบ
นี่ คุณตำรวจ ให้มันน้อยๆ หน่อย
ขนขยะพวกนี้ออกไป เอาไปเลี้ยงวัวที่บ้านโน่น
เช็กกระเป๋าดูก่อนสิว่าให้ได้แค่ไหน
(สถานีตำรวจโมบา)
ตรงนี้ไม่ได้ มีกล้องวงจรปิดอยู่โน่น
วางไว้ในโพรงไม้ตรงนั้นสิ ไป
ไปสิ
สารวัตร เขามาขอให้ช่วย เห็นว่าเรื่องใหญ่
ช่วยรับฟังผมด้วยนะครับ
เดี๋ยว ไม่ต้องก้มหรอกค่ะ
กุนตี บันทึกคำร้องเขาไว้ที
- เชิญข้างใน - เข้าไปสิ เร็ว
เข้ามา
(สารวัตร มหิมา บาซอร์)
"สถานี
โมบา…"
(กุนตี ปาริหาร)
นี่คุณ
เมาขนาดนี้แล้วมาแจ้งความเหรอ
ว่าไง อยากโดนตีจนสร่างไหม
ปกติผมไม่ดื่มหรอก
แต่ผมร้อนใจจนทนไม่ไหว
แหม หาข้ออ้างเมาก็บอกเถอะ
- มาจากหมู่บ้านไหนล่ะ - หมู่บ้านกาเรราครับ
ผมมาทำงานที่โมบา
ทำงานอะไร
เป็นคนสวนครับ
ทำงานที่ไหน
บ้านปาเตรีอาครับ
เดี๋ยวก่อนนะ
ชื่อบีร์วาใช่ไหม
- ครับ - สุดยอด
เอาตัวไปขังเดี๋ยวนี้เลย
- นี่ จะทำอะไรน่ะ - เข้าไปเลย
เข้าไปซะดีๆ
มาจับผมทำไม
เข้าไปเลย
มหิมา…
ท่านคะ มีข่าวดี เราได้ตัวผู้ต้องสงสัยแล้วค่ะ
เลิกเล่นลูกไม้ได้แล้ว
บอกมา เอาขนุนไปซ่อนไว้ที่ไหน
นี่ ลุง
พูดมา ไม่งั้นเจอกระบองของสารวัตรแน่
พูดมา
ผมไม่รู้เรื่องอะไรเลย
ผมมาแจ้งความ แล้วพวกคุณก็จับผม
เลิกโกหกได้แล้ว
สองวันก่อนหน้าขนุนจะถูกขโมย คุณปาเตรีอาไล่คุณออก
ครับ
แต่ผมไม่ผิดนะครับ
เดี๋ยวๆ
แปลงดอกไม้พังหมดแล้ว
เดี๋ยวเถอะ ลุงจะทิ้งรถหนูลงถังปุ๋ยซะเลย
แม่จ๋าๆ
เกิดอะไรขึ้น ลูกแม่ มีอะไรกัน
บีร์วาขู่หนู
ว่าจะจับหนูยัดลงถังปุ๋ย
จริงเหรอ บีร์วา
ไอ้ชั้นต่ำ นี่แกกล้าขู่หลานชายฉันเหรอ
เปล่าครับ ผมแค่หยอกเล่นเฉยๆ
หยอกเล่นเหรอ
ไอ้ปุ๋ยคอกนี่
อยากหยอกเล่นนักใช่ไหม
เดี๋ยวรู้เลย
หลบเก่งไปหน่อยหรือเปล่า
- ไอ้หมูตอน - ขอโทษครับท่าน
อย่าเสนอหน้ามาอีกนะ
ท่านสมาชิกสภาข่มเหงรังแกคุณ
ครับ
คุณก็เลยขโมยขนุนของเขาเป็นการแก้แค้นสินะ
ให้ไปสาบานที่ไหนก็ได้
ผมตระเวนหาลูกสาวมาสองวันแล้วครับ
อมียาลูกฉันอยู่ไหม
ไม่เห็นเลยนะ
เด็กเพิ่งโตเป็นสาว
อย่าให้พ้นหูพ้นตาเชียว
นายถ่อไปทำงานที่โมบา แกเลยชอบมาเตร่อยู่แถวนี้
ไปดูในไร่อ้อยสิ
เวลานี้เด็กสาวๆ ชอบไปเที่ยวเล่นกันในไร่
อมียา
คนทำกระเป๋าตังค์หายยังรีบแจ้นมาหาตำรวจ
นี่ลูกสาวทั้งคนหายไปสองวันแล้วเพิ่งจะมา
ผมเคยมาแล้ว
แต่มีคนไล่กลับไป
ใครไล่
บอกมา
บอกมาเลย ไม่ต้องกลัว
ตำรวจตรงนั้นน่ะ
ออกมาได้แล้ว
ตามมา
นั่งตรงนี้ค่ะ
เชิญนั่งก่อน
ฮัลโหล
เจอขนุนหรือยัง
สุกหรือยัง
ท่านคะ ฉันว่าคนสวนไม่ใช่ขโมย
เธอจะว่ายังไงไม่สำคัญหรอก
ท่านคะ คนสวนเองก็กำลังลำบาก
ลูกสาวเขาหายตัวไป
ฉันสั่งพันช์ผลไม้ นี่มันน้ำมะนาวหวาน
ขอโทษครับ
ทีนี้ฟังให้ดีนะ
ฉันจะตั้งโต๊ะแถลงข่าวพรุ่งนี้
เปิดตัวคนสวนกับสื่อ
และเธอต้องเป็นคนแถลง ไม่ใช่ฉัน
แต่ท่านคะ จะให้ตอบคำถามเรื่องขนุนยังไง
ก็แต่งเรื่องขึ้นมาสิ
ต้องให้บอกทุกอย่างเลยเหรอ
เธอเป็นหัวหน้าชุดสืบสวน ทำตัวให้สมเป็นผู้นำหน่อย
พาเขากลับห้องขัง
- มาเถอะ - ไม่
อย่าลีลา
พวกคุณจะเล่นเกมอะไรกับผม
ไปได้แล้ว
สารวัตรครับ!
(สถานีตำรวจโมบา)
สวัสดีครับ สารวัตรมหิมา
ถ้ากุนตีว่างแล้ว ผมขอรับกลับบ้านเลยได้ไหม
คุณทิวารีรบเร้าจะกินอาลูบอนดาฝีมือเธอให้ได้
ตามสบาย แต่ทำไมทำแค่อาลูบอนดาล่ะ
ให้เธอทำบาจิยา ซาโมซ่ากับโดซ่าด้วยเลยสิ
อยู่ที่สน.สบายทั้งวัน กลับบ้านไปก็ใช้งานสักหน่อย
วันนี้สารวัตรเป็นอะไรของเขา
ตายแล้ว
ยังไม่รีบเก็บอีก
มหิมา
มีอะไร
คุยกันหน่อยได้ไหม
มีอะไรต้องคุย เสารภ
คุณซ้อมคนจน
ไม่รับแจ้งความให้
ไม่รู้สึกรู้สาอะไรเหรอ
ผมผิดไปแล้ว
แค่ร่างกายกำยำ
และต่อยตีคนอื่นได้ ไม่ทำให้คุณเป็นตำรวจหรอกนะ
ความผิดพลาดครั้งนี้ของคุณ
ทำให้ลูกสาวคนสวนจะเป็นตายร้ายดีที่ไหนก็ไม่รู้
ส่วนพรุ่งนี้ฉันก็ต้องบอกสื่อว่าเขาเป็นผู้ต้องหา
ผมขอโทษ มหิมา
บอกเหตุผลที่ฉันไม่ควรพักงานคุณมาสักข้อซิ
ผมจะให้มากกว่าหนึ่งข้ออีก
รู้อะไรไหม เสารภ
มีกำแพงกั้นระหว่างเราสองคน
ฉันพยายามทำลายมันทุกวัน
แต่คุณ…
ทุกครั้งที่มีโอกาส
คุณจะก่ออิฐขึ้นมาใหม่
มหิมา
จำที่สารวัตรใหญ่ของเราเคยพูดได้ไหม
ถ้าพลตำรวจทำพลาด
แล้วรู้ตัวทีหลังและพยายามแก้ไข
อย่าโกรธเคืองเขาเลย
ยกโทษให้เขาไป เพราะคนเราพลาดกันได้
ยกโทษให้ผมเถอะนะ
ผมทำขนมชัทนีย์แครนเบอร์รี่ที่คุณชอบมาฝากด้วย
อยากกินเมื่อไหร่ก็กินนะ
(บัตรประชาชน)
(ประกาศตามหา)
ดูสิ รูปลูกสาวฉันลุคเสื้อยืดกางเกงยีนส์
ดูรูปนี้…
ตัดผมนำเทรนด์ด้วยนะ
น่านะ
ดูรูปก่อนสิ
คุณมิศรา
พาตัวคนสวนบีร์วามาที
คุณมิศราไปได้แล้ว แล้วก็ช่วยปิดประตูด้วย
เชิญนั่ง
ไม่ใช่ตรงนั้น บนเก้าอี้ค่ะ
- มีปากกาอีกด้ามไหม - ไม่มี โทษที
ขนุนสองลูกถูกขโมยไปจากบ้าน
ของท่านสมาชิกสภานิติบัญญัติปาเตรีอา ในคืนวันที่ 18 มีนาคม
ทางตำรวจเดินหน้าหาตัวคนร้ายเต็มกำลัง
แต่วันนี้เราพบความคืบหน้าที่สำคัญมากต่อรูปคดี
ชายคนนี้ชื่อบีร์วา ลาล ลูกชายของกิซู ลาล
จากหมู่บ้านกาเรรา
เขาอ้างว่า…
เขาอ้างว่าอมียา ลูกสาววัย 18 ปี เป็นคนขโมยขนุนไปค่ะ
ขณะนี้เธอกำลังหลบหนี แต่ตำรวจจะพบตัวในอีกไม่ช้าค่ะ
- สวัสดีค่ะ - เดี๋ยวสิคุณ
ขอโทษครับ สารวัตร
- จะจับหัวขโมยได้เมื่อไหร่ครับ - โดยเร็วที่สุดค่ะ
คุณครับ ตำรวจบีบบังคับให้รับสารภาพหรือเปล่า
เปล่าครับ แกขโมยขนุนไปจริงๆ
เด็กสาวคนนี้โผล่มาจากไหน
เธอทำให้คดีขนุนหายอีนุงตุงนังไปกันใหญ่แล้วนะ
ฉันสั่งให้ยัดข้อหาคนสวนแล้วปิดคดีนี้ไปไง
บาซอร์ ก่อนตัดสินใจอะไร เธอควรมาปรึกษาผู้ใหญ่ก่อน
แต่ท่านบอกฉันเองนี่คะ
ว่าให้ทำตัวเป็นผู้นำ
นั่นก็ใช่ แต่…
คดีขนุนนี่ทำให้ภาพลักษณ์ตำรวจเสียหาย
มาถึงขั้นนี้ ขนุนพวกนั้นสำคัญเหนือสิ่งอื่นใด
ฉันว่าไม่ใช่นะคะ
อะไรนะ
การตามหาเด็กสาวคนนั้นสำคัญกว่า
เพราะถ้าหาแกเจอ…
ก็หาขนุนเจอ
อ๋อ สองคดีเชื่อมโยงกันนี่เอง
จริงด้วย
จริงครับท่าน
ปาฮาด ซิงห์ เลิกหาวได้แล้ว
แล้วก็ตระเวนถามทุกโรงแรมในเมือง ว่ามีใครพาเด็กผู้หญิงชื่ออมียาเข้าไปหรือเปล่า
เด็กชื่ออะไรนะครับ ชามียาเหรอ
"อมียา" ไม่ใช่ "ชามียา"
เสียบหูฟังทั้งวันจนหูตึงหมดแล้วเนี่ย
คุณมิศรา
สอบปากคำครอบครัวคนสวนหรือยัง
สอบไปสองสามคนครับ บอกตรงกันว่าเด็กไม่เคยไปหาเลย
- ส่วนคนที่เหลือไม่รับสาย - โอ้โฮ
- ก็เลยไม่ได้โทรซ้ำเหรอ - เปล่าครับ
ลองโทรไปอีก
ส่งรูปเด็กไปให้ทุกสถานี
ครับ
ถ้าคุณช่วยหารถของผมด้วย…
คุณมิศรา
ถ้าเลิกพูดพล่ามเรื่องนี้เวลาทำงาน ฉันจะซื้อคันใหม่ให้เลย
ไปได้แล้วค่ะ
มีอะไรให้ผมทำไหมครับ
ไม่มี คุณไปได้แล้ว
สารวัตรคะ นี่แฟ้มคดีเด็กหายที่คุณขอค่ะ
ยังอยู่อีกเหรอ
คดีลักพาตัวพวกนี้มีจุดร่วมอะไรไหม
ไม่ค่ะ ไม่มีใครทำอะไรเลย
ข้อมูลเด็กสาวพวกนี้ค้างอยู่ในแฟ้ม จนฝุ่นจับเต็มไปหมด
ฉันไม่ยอมให้อมียาเป็นอีกหน้าในแฟ้มนี้แน่
ออกเดินทาง หน้าเดิน
ออกเดินทาง ลื่นไหลดุจสายน้ำ
(ตำรวจ)
ฮัลโหล
ฉันมาทวงเงิน ไม่ใช่จ่ายออก ต้องเก็บพันห้า
ไม่เอาน่า
- นี่ คุณ - ทวงเงินพันห้า
นี่คุณน่ะ
ทำอะไรของคุณไม่ทราบ
ใครเขาปีนมอเตอร์ไซค์คนอื่นขึ้นไปคุยโทรศัพท์
ธุระด่วน แต่สัญญาณดันอ่อน ผมเลยต้องปีน ขอโทษจริงๆ ครับ
งั้นก็ไปปีนเสาสัญญาณแทนสิ
เสาสัญญาณ
(ตำรวจ)
สารวัตรคะ
สารวัตร
ฉันขอเข้าห้องน้ำหน่อยค่ะ
อั้นไว้ก่อนนะ
พอรู้จักใครที่หมู่บ้านกาเรราไหม
นักข่าวที่ชื่ออนุช เมียเขาเป็นคนหมู่บ้านนี้
- รีบโทรหาเขาเลย - ค่ะ สารวัตร
หนีเร็ว ตำรวจมา
ท่านครับ ผมต้องการข้อมูล จากเสาสัญญาณมือถือหมู่บ้านกาเรรา
- มีหนังสืออนุญาตมาไหม - ไม่มีครับ
แจ่มว้าว
ถ้าผมส่งข้อมูลมือถือให้พลตำรวจมั่วซั่ว
ผมจบเห่แน่
- ช่วยผมด้วยนะครับ - ออกไป
- นะครับ - ออกไป
นี่กองไซเบอร์นะ ไม่ใช่ร้านเน็ต
(สารวัตร ภาลภาเล ปาทัค)
คุณผู้หญิงครับ
คุณช่วยดึงข้อมูลเสาสัญญาณมือถือ ของหมู่บ้านที่ผมขอได้ไหม
คือว่า…
ยังไม่ไปอีก
ขอห้านาทีครับ เชิญนั่งก่อน
หมู่บ้านกาเรราครับ กาเรรา…
- ใครก็ได้ลากหมอนี่ไปที - คุณครับ ขอร้อง
(สารวัตร ภาลภาเล ปาทัค)
ผมไม่ได้ตั้งใจนะ
นักข่าวเป็นงานที่ไม่มีใครเห็นค่าจริงๆ
ไส้แห้ง ไม่เคยพัก มีแค่ความเคารพนับถือเป็นค่าตอบแทน
ความเคารพมันพอยาไส้ที่ไหนล่ะ
ลูกพี่ครับ
สารวัตรบาซอร์โทรหาพี่ทำไม
คงคิดจะติดสินบนสักพันสองพัน เป็นค่าปิดปากโมบานิวส์มั้ง จะอะไรซะอีกล่ะ
เรื่องอะไรกัน
ฉันส่งยิ้มให้คุณเธอตอนจบงานแถลงข่าว
- เธอทำท่าเข้าใจดี - เข้าใจอะไร
ว่าฉันรู้หมดแล้วไง
รู้อะไร
ก็ไอ้เรื่องลูกสาวคนสวนที่หล่อนปั้นน้ำเป็นตัวนั่นไง
- เห็นกันชัดๆ - เห็นอะไร
เรื่องนี้มันไม่ใช่แค่มีกลิ่นตุๆ
แต่มันสุมหัวกันเป็นขบวนการเลยต่างหาก
หน้าเดิน ลัดเลาะดุจสายน้ำ
ออกไป
ลื่นไหลดุจสายน้ำ เธอเป็นเรือลำหนึ่ง
เธอคุมหางเสือด้วย
ออกเดินทาง หน้าเดิน
- สวัสดีครับ คุณศรีวัสตัฟ - คุณดิเวดี เป็นยังไงบ้าง
สบายดีครับ มา ผมช่วย
ถอยหน่อย
ทีนี้ก็รอดูนะ
พลตำรวจที่กำยำล่ำสันแตะทีเดียว โซ่ก็กลับเข้าที่แล้ว
ไม่หรอกครับ
มีแต่คุณที่คิดแบบนั้น
เชื่อผมเถอะ อยากเป็นอะไรก็เป็นไป
จะเต่าหรือหอยทากก็ได้ แต่อย่าเป็นพลตำรวจผู้น้อยเลย
ก็จริงของเขา
หุบปากไป ไอ้ทึ่ม
ทำไมถึงรู้สึกอย่างนั้นล่ะ
ท่านครับ พลตำรวจไม่มีค่าอะไรในระบบนี้
"ไม่มีค่า" เหรอ หมายความว่าไง
คุณมีค่ามากนะ
รู้จักเบี้ยหมากรุกใช่ไหม
เหมือนกันนั่นแหละ
ถ้าเล่นเข้าแผน แค่เบี้ยก็ล้มขุนได้
เห็นไหม
- เรียบร้อยแล้วครับ - โซ่เข้าที่แล้ว
เยี่ยมเลย ขอบคุณมากนะ
คุณใจดีมากที่พูดให้กำลังใจผม
ผมตั้งใจจะมาขอข้อมูลข้างใน
คุณปาทัคไม่แยแสผมเลย
จริงเหรอ
- เขาไม่ให้เหรอ - ครับ
- เชิญครับ - ว่าไง ปาทัค
อยู่ดีไม่ว่าดีนะ
คุณศรีวัสตัฟ
เขาต้องแกะรอยคนร้ายแล้วมาขอข้อมูลจากนาย
แต่นายไล่เขาไปเหรอ
ใช่ครับ
ให้ฉันปูดเรื่องนายกับชาวบ้านไหม
เรื่องอะไรครับ
เดี๋ยวเล่าให้ฟัง
เรื่องสมัยอยู่กองไซเบอร์ที่บาราบันกี
ที่นายถูกจับได้ว่าดูหนังโป๊
มีภาพจากกล้องวงจรปิดด้วย
วันนั้นฝนตก…
เดี๋ยว คุณศรีวัสตัฟ ถือว่าผมขอ
- คุณวิมลา - ค่ะท่าน
- เขาขออะไรก็ให้ไป - ได้ค่ะ
- เอาเลย พ่อหนุ่ม - ขอบคุณครับ
คุณครับ
ผมขอรายละเอียดเบอร์โทรภายนอกทั้งหมด
ที่ใช้ในหมู่บ้านกาเรรา
ระหว่างวันที่ 12-18 เดือนนี้ครับ
ได้ค่ะ
หนูจ๊ะ เปิดประตูหน่อย นี่เรื่องด่วน…
ไม่ต้องกลัวค่ะ เรามาหาข้อมูลสำคัญเฉยๆ
ขอความร่วมมือด้วยค่ะ
- ปิดกล้องเลย - ฮะ
เรามาจากโมบานิวส์
ปิดกล้อง
แต่เราต้องทำข่าวด่วนนะ
"ปริศนาขนุนอังเคิลฮงหาย ตำรวจค้นหาไม่ย่อท้อ"
จะทำข่าวยังไงล่ะ คุณอนุช
คนในหมู่บ้านภรรยาคุณ ไม่มีใครยอมพูดเลย
จริงเหรอ
งั้นตามผมมาเถอะ ที่นี่ผมใหญ่ใครจะกล้าหือ
- คอยดูสกู๊ตเตอร์ด้วย ปันกาจ เชิญๆ - ครับ
เชิญครับ สารวัตร
ที่นี่มีควายด้วย
ระวังนะ
นี่บ้านพ่อตาแม่ยายของผม
คฤหาสน์อายุ 150 ปี
มี 14 ห้อง ระเบียง 4 ชั้น
- หน้าต่าง 16 บาน ประตู 8 บาน - แล้วห้องน้ำล่ะ
เอ่อ ทางนั้นเลย
- ไม่ใช่ทางนั้นจ้ะ ขึ้นไปข้างบน - เชิญ
นั่นพี่เมียผมเอง
สวัสดีครับ
- ส่วนนั่นก็เมียเขา - สวัสดีค่ะ
พี่เมียผมเล่นรัมตูลาเก่งมาก
เกือบคว้ารางวัลจากท่านประธานาธิบดี ตั้งสองครั้งแน่ะ
- นี่พี่ - มีอะไร
เล่นเพลงให้คุณสารวัตรฟังสักเพลงสองเพลงสิ
จิตใจเธอจะได้แจ่มใสเหมือนอยู่ในสวน
ได้เลย
ขั้นเทพ
ขออัดเก็บไว้ได้ไหม
เอาเลย
สวัสดีค่ะ
เด็กสาวคนนี้หายตัวไปสามวันแล้ว
มีใครเห็นเธอแถวนี้บ้างไหม
เด็กนั่นชื่ออมียา
เป็นเด็กหัวไว
ชอบใส่กางเกงยีนส์ขาดๆ เดินไปทั่วหมู่บ้าน
คงมีโรคจิตลักพาตัวเธอไปมั้ง
ถ้ากางเกงฉันขาด ฉันจะถูกลักพาตัวด้วยไหม
คุณเป็นตำรวจยศสูง ใครจะกล้าลักพาตัวคุณล่ะ
เด็กคนนี้เคยเรียนที่เดียวกับพวกหนูเหรอ
ค่ะ แต่เธอไม่มาโรงเรียนสามวันแล้ว
ปกติก็แทบไม่เข้าเรียน ส่วนวันไหนที่มา
ก็ชอบไปนั่งเคี้ยวมธุชรีหลังห้อง
ยาสูบมธุชรีเหรอ
ค่ะ
อมียาน่ะเหรอ หัวขโมยตัวแม่
ชอบมาจิ๊กเบอร์รี่กับผลไม้ในสวน
ยังไงพวกวรรณะต่ำก็สันดานโจรอยู่แล้ว
ผมพูดผิดเหรอ สารวัตร
คุณชื่ออะไรนะคะ
พรหมทัต ปานเดย์
คุณปานเดย์ อ่านป้ายนี่ออกไหมคะ
ผมอ่านไม่ออกเขียนไม่ได้หรอกคุณ
มิน่าล่ะ
คุณปานเดย์ มันอ่านว่า "มหิมา บาซอร์"
"สารวัตร"
ฉันไม่เคยลักขโมยใคร
มีแต่จับโจรเข้าคุก
ขอให้ความหวังเติมเต็มหัวใจ เปิดประตูที่กางกั้น
วันนี้
ออกเดินทาง หน้าเดิน
(แว่นตาเท่านั้น)
รับแว่นแบบไหนดีครับ
แว่นกันแดด แว่นอ่านหนังสือ หรือแบบเลนส์เปลี่ยนสี
ไปตามจันดูลาลมาหน่อย
เรียกมาสิ มีเรื่องจะถาม
สวัสดีครับ
คุณจันดูลาล นี่บัตรประชาชนของคุณใช่ไหม
ซิมการ์ดสามเบอร์ลงทะเบียนในชื่อนี้
สามเบอร์นี้เป็นของคุณหรือเปล่า
พ่อไม่ใช้มือถือครับ
ให้ตายยังไงก็ไม่ยอมใช้
ฉันถามนายเหรอ
นายชื่อจันดูลาลหรือไง
- แต่… - พูดแทรกอีกแล้วนะ
ว่าไง คุณจันดูลาล
วันที่ 18 คุณไปทำอะไรที่หมู่บ้านกาเรรา
ว่าไง
ทำไมเอาแต่ส่ายหัวท่าเดียว
พูดดังๆ สิ
- พ่อไม่พูดหรอก - ทำไมล่ะ
- ไม่พูดหรอก - ทำไมล่ะ
ถ้าลากตัวไปสถานีตำรวจ เดี๋ยวได้ฟังเขาร้องเพลงแน่
ไม่ยอมพูดกับผีน่ะสิ
จะมากไปแล้วนะ
พ่อของเราสาบานปิดวาจามา 12 ปีแล้ว
จะให้เขาพูดเหรอ ออกไปเลย
เล่นลูกไม้ปิดวาจา แล้วเที่ยวหลอกผู้หญิงไปทั่วมากกว่ามั้ง
เดี๋ยวได้เห็นดีกันแน่
เฮ้ย อย่ามาจับฉันนะ
ฉันรับปากคนคนนึงไว้ว่าจะไม่ใช้กำลัง
ไม่งั้นนายได้ลงไปกองกับพื้นแล้ว
อย่างกับแกจะแตะเราได้
- อ๋อเหรอ - เจอนี่หน่อย
กล้ามาขู่พ่อเราเรอะ
(ร้านแว่นตาเลขนี เดขนี)
ซัดมันเลย
หน็อยแก…
- นี่แน่ะ - หลบไป หลบๆ
(ร้านยาสูบราเซีย)
- ไงจ๊ะหนุ่ม - สวัสดีครับ
- สวัสดีค่ะ - ครับ
ขอปานสักคำสิ
ได้ครับคุณ น่าจะชอบหวานๆ สินะ
ไม่นะ
- เอาใบยาสูบคิมัม 120 กับกระวาน… - ได้
แล้วก็ใส่มธุชรีด้วย
เอาสักคำไหม
วันนี้ไม่อยากค่ะ
คุณตำรวจครับ ผมไม่มีมธุชรีเลย
- ไม่มีไว้เลยเหรอ - เพราะถูกสั่งห้ามขาย
ผมเลยไม่มีน่ะ
งั้นก็ช่างเถอะ
- เสียดาย ไปกันเถอะ - ไปเถอะ
เดี๋ยวก่อนครับ คุณตำรวจ
คือว่า…
ผมมีเก็บไว้ให้ตัวจริงอย่างคุณเสมอแหละ
เอ้า ดูเองได้เลยครับ
ตอนแรกผมก็ไม่กล้าบอก
นี่ครับ
ปานของคุณ
- ถามอะไรหน่อยสิ - ครับผม
ผู้หญิงคนนี้มาซื้อมธุชรีที่นี่บ่อยไหม
ไม่นะครับ เธอเป็นใครเหรอ
ดูดีๆ สิ
(บัตรประชาชน)
คุณตำรวจ
ผมไม่ขายยาสูบให้เด็กหรอก
ไม่เคย ผมแค่ขาย…
- เราถามดีๆ นะ - ครับ
อย่ามาโกหก
ผมไม่ได้โกหกนะ
ถ้าไม่พูด เดี๋ยวสารวัตรจะเปิดปากเอง
ผมไม่ได้โกหกนะคุณ สาบานเลย
ผมขอตัวไปห้องน้ำได้ไหม
เดี๋ยวพาไปส่งถึงที่เลย
ตบสวยค่ะ ใจเย็นๆ นะคะ สารวัตร
เดี๋ยว คุณตำรวจ เดี๋ยวบอก ผมยอมบอกแล้ว
ขายถูกๆ ทุกอย่าง 20 รูปี
- ทุกอย่าง 20 รูปี - รินกู
- นี่ รินกู - อะไร
ขอมธุชรีหน่อยดิ
เคลียร์หนี้เก่ามาก่อน
ไว้พ่อฉันได้เงินแล้วจะจ่ายให้ ขอสักซองก่อน
ไปให้พ้นถ้าไม่อยากเจอฝ่ามือพิฆาต
ขอมธุชรี 20 รูปี
ใครอีกล่ะ อย่ามองนะ
ขอสักซองไม่ได้เหรอ
เอาสิ
ซื้อแว่นกันแดดไหม
ใส่แล้วสวยเหมือนดาราหนังเลยนะ
ก็อยากอยู่ แต่ฉันไม่มีเงิน
ก็ไม่ได้ขอเงินสักหน่อย
ชั้นหนึ่งเลย
นอร่า ฟาเตฮีชัดๆ
ในรถมีสวยกว่านี้อีกนะ
คุณตำรวจ
แล้วผมก็วุ่นขายของให้ลูกค้าคนอื่น พอเสร็จแล้วหันไปมองอีกที
ก็หายไปทั้งเด็กทั้งรถแล้ว
นี่ ทะเบียนรถลงท้ายด้วย 5693 หรือเปล่า
คุณตำรวจ ผมเล่าตามที่เห็นไปหมดแล้วครับ
ตามที่เล่ามา คนขายแว่นกันแดดพาเธอไปใช่ไหม
ผมก็ไม่แน่ใจครับ คุณตำรวจ
ว่าพวกนั้นพาเธอไป
หรือเธอหนีตามไปเอง
คุณตำรวจ เด็กนั่นแก่แดดจะตาย
หัวไวเกินตัวด้วย
ห้องควบคุม ตอบด้วย
ตรวจสอบกล้องวงจรปิดทุกตัวในเมือง
หารถกระป๋องสีชมพู วันที่ 18 เดือนนี้
สารวัตร บอกเลขทะเบียนรถผม 5693 ด้วยที
อนุชไปไหนแล้ว
คุณตำรวจครับ เห็นเขาไปทางบ้านบีร์วาโน่น
คุณรออยู่นี่แหละ
(ตำรวจ)
บอกมาตามตรงเถอะ ลูกสาวคุณขโมยขนุนหรือเปล่า
แปลว่าคุณเสียใจ ที่ลูกสาวถูกตราหน้าว่าเป็นโจรใช่ไหม
มีอะไรจะพูดไหม
(ตำรวจ)
ยกโทษให้ผมด้วย คุณตำรวจ
ผมโกหกต่อไปไม่ไหวแล้ว
เสียสติไปแล้วเหรอ ไม่อยากตามหาลูกสาวหรือไง
- เริ่มถ่ายเลยไหม - ครับ
สวัสดีครับท่านผู้ชม ผมอนุช พี่น้องใกล้ใจท่าน
- คัตๆ - ทำไมครับ
ฉันพูดว่า "สหาย" ดีกว่า
- ครับ - มาถ่ายใหม่กัน
สวัสดีครับ ท่านผู้ชม สหายอนุช พี่น้องใกล้ใจท่านกลับมาแล้ว
โธ่เว้ย
ตั้งแต่ได้ข่าวด่วนนี่มา หัวจะระเบิดอยู่แล้ว
- เอางี้ไหมครับ ข้ามช่วงเกริ่นไปเลย - อือ
เดี๋ยวใช้คลิปจากตอนเก่าๆ เอา
งั้นฉันควรเริ่มจาก…
- คำโกหกของตำรวจดีไหม - ดีครับ
- โอเค - พร้อมนะ
คุณตำรวจ
คุณตามผิดข่าวแล้ว คุณอนุช
คนสวนนั่นกุเรื่องได้หมดเพื่อช่วยลูกสาวตัวเอง
ตำรวจก็ทำได้เหมือนกันเพื่อเอาตัวรอด
คุณตำรวจ ปล่อยให้สื่อทำงานของสื่อเถอะ
ส่วนคุณก็ปล่อยให้ตำรวจทำงานของตำรวจ
ฟังนะ
คุณอยากได้สกู๊ปเด็ดใช่ไหม ฉันจะให้คุณเอง
ห้ามเอ่ยชื่อฉันล่ะ
นักข่าวอย่างเรา ก็มีหลักการเหมือนกันนะ คุณตำรวจ
เรายอมตายดีกว่าเปิดเผยชื่อแหล่งข่าว
เรื่องนั้นไว้ใจผมได้เลย
อะไรนะ
ยังไงกัน
ได้
สารวัตรคะ คือว่า…
เสารภถูกคนทำร้ายค่ะ
- อะไรนะ ที่ไหน - จริงค่ะ
(ห้องแต่งตัว)
ใครซ้อมคุณหนักขนาดนี้
ผมดูรายงานจากเสาสัญญาณมือถือ ที่หมู่บ้านกาเรราเมื่อสัปดาห์ที่แล้ว
ผมสังเกตเห็นว่า
เบอร์ที่ใช้อยู่ส่วนใหญ่เป็นเบอร์ในพื้นที่
แต่มีสามเบอร์ที่มาจากนอกเมือง
นี่…
ทั้งหมดอยู่ในนี้แล้ว
ทุกเบอร์ลงทะเบียนในชื่อคนคนเดียว
แถมเปิดใช้งานในวันที่ 18 ด้วย
ผมสังหรณ์ใจ
เลยไปตรวจสอบและพบว่า
เจ้าของชื่อเปิดร้านขายแว่นตา
กับลูกชายสามคน
สามคนนี้ตระเวนขายแว่น ตามเมืองต่างๆ หรือเปล่า
ผมกะจะไปถามเหมือนกัน
แต่โดนพวกนั้นเล่นซะก่อน
แล้วทำไมไม่สู้กลับล่ะ
มองฉันสิ เสารภ
มองหน้าฉัน
ทำไมคุณไม่สู้
ที่คุณตำหนิผมเมื่อวันก่อน
ผมว่าคุณพูดถูกนะ
ผมเลยสาบานว่าจะไม่ใช้กำลังอีก
คุณตำรวจสุดหล่อของฉัน
ฉันภูมิใจในตัวคุณนะ
ผมไม่ใช่ตำรวจเลว มหิมา
ไม่มีทางอยู่แล้ว
เพราะคุณเป็นคนดี
จำคุกเจ็ดปีข้อหาลักพาตัว
สองปีข้อหาทำร้ายเจ้าหน้าที่ตำรวจ
แล้วอะไรอีกนะ
พยายามฆ่าค่ะ สารวัตร
ใช่
อย่างน้อยก็สิบปี
รวมทุกกระทงก็คุก 19 ปีเหนาะๆ
พ่อครับ
ทีร้องหาพ่อล่ะเสียงเปลี่ยนเชียวนะ
บอกมาก่อนว่าเด็กคนนั้นอยู่ไหน
เด็กที่ไหนครับ
พวกนี้ไม่ยอมบอกง่ายๆ หรอก ลากตัวไปที่สถานี
- มา ไปได้แล้ว - อย่านะ คุณตำรวจ
- มาเลย - มาซะดีๆ
ยังไงซะก็เหลือเวลาไม่มากแล้ว
ไปใช้ชีวิตที่เหลือในคุกก็ไม่เลวมั้ง
- พาตัวไป - ไอ้คนชั่วช้าสารเลว
ภูรา!
- ใครพูดน่ะ - พ่อพูดแล้ว
- เสียงพ่อเปลี่ยนไปเยอะเลย - นั่นสิ
ใครคือภูรา
สารวัตรครับ เขาเป็นคนงานในร้านเรา
เข้าถึงบัตรประชาชนและเอกสารอื่นๆ ของผมได้
มันต้องเป็นคนที่เปิดซิมการ์ดสามเบอร์ ในชื่อพ่อแน่ๆ
- เขาอยู่ไหน - เมื่อสองสัปดาห์ก่อน
มันชิ่งออกจากร้านเราไป
พร้อมแว่นตากับเงินสดอีกก้อน
แต่ไอ้ลูกโง่สามคนนี้ไม่เอะใจสักนิด
ไปให้พ้น ไม่ได้เรื่องสักคน
- แล้วทำไมไม่แจ้งความล่ะ - แล้วจะแจ้งเพื่อ
พ่อไม่ยอมแจ้งความหรอก
พ่อเป็นโรคเบาหวาน
ภูราแอบซื้อใจพ่อด้วยขนมโคยาจาเลบี
ซื้อใจกับผีน่ะสิ
รู้ที่อยู่ของเขาไหม
หมอนั่นไม่มีอะไรในประวัติเลย
ที่ร้านมีกล้องวงจรปิดไหม
พ่อเราไม่เอาเทคโนโลยีสมัยใหม่เลย
- เสารภ - ครับ
ตั้งข้อหาทำร้ายเจ้าหน้าที่ตำรวจ
- แล้วแกะรอยซิมการ์ดสามเบอร์นั้นด้วย - ครับ
- พาตัวไปเลย - มา
- อย่าเลยนะครับ - เร็วๆ
(18 มีนาคม 15:10 น.)
- สารวัตร - ว่าไง
เจอภาพรถคันนี้ตอน 15:10 น. ของวันที่ 18
เลี้ยวขวาจากแยกปันนิลาล ผ่านจัตุรัสอลาไป
หน้าตาเหมือนรถผมเลย
มุ่งหน้าไปทางถนนฉัตตาปูร์ มีภาพจากด่านเก็บเงินตรงนั้นไหม
- มีครับ - ขอดูหน่อย
(18 มีนาคม 16:00 น.)
หยุดๆ
(18 มีนาคม 16:00 น.)
ซูมเข้าไปหน่อย
ห้า หก เก้า สาม
นั่นรถผมที่โดนขโมยไป
ให้ตายเถอะ นั่นรถผม
- รถผมครับ… - คุณมิศรา
คุณมิศรา ควบคุมตัวเองหน่อย เราอยู่ในห้องควบคุมนะ
ครับ
(18 มีนาคม 16:01 น.)
อมียาจริงด้วย
- สารวัตร - ว่าไง
ตอนนี้ซิมการ์ดสามเบอร์นั้นปิดใช้งานอยู่
แต่ตำแหน่งสุดท้ายอยู่ที่ฉัตตาปูร์ มัธยประเทศ
- แจ้งตำรวจมัธยประเทศว่าเรากำลังไป - รับทราบ
สารวัตร
- แน่ใจแล้วเหรอคะ - หือ
ที่เราจะไปฉัตตาปูร์พรุ่งนี้
แน่สิ ทำไมเหรอ
คือว่าพรุ่งนี้เป็นวันเกิดสามีฉันน่ะค่ะ
อ้อ ดีเลย
เดี๋ยวฉันจะขอให้พวกคนร้าย
รอสักหนึ่งวัน
พอคุณกุนตีฉลองวันเกิดให้สามีเสร็จแล้ว
เราค่อยบุกจับพวกมัน
ดีไหม
ฟังนะ
ระบุจุดต่างๆ ในแผนที่ให้หมด
ทั้งปั๊มน้ำมัน ด่านเก็บเงิน และร้านอาหารตามเส้นทางไปฉัตตาปูร์
ได้ค่ะ
สารวัตร เห็นนี่หรือยังครับ
นรกแตกแล้ว
งานนี้ผู้กำกับพังแน่
ผมอนุช พี่น้องใกล้ใจท่าน
ลูกสาว 43 คนที่หายตัวไปจากโมบา ตอนนี้อยู่ที่ไหนกัน
ต้องทำยังไง ตำรวจถึงจะเอาจริงสักที
ต้องรอปาฏิหาริย์ โชคช่วย หรือทวยเทพ
ค่ะท่าน
เห็นข่าวหรือยัง
เรื่องบ้าอะไรกัน
ทางลัคเนาโทรมา 20 สายแล้ว
นักข่าวนั่นได้ข้อมูลนี้มายังไง
ฉันไม่ทราบค่ะ
ไม่ทราบได้ยังไง บาซอร์
ต้องทำยังไง ตำรวจถึงจะเอาจริง…
ไปจับอนุชซะ
ต้องรอปาฏิหาริย์ โชคช่วย หรือทวยเทพ
ท่านคะ
ทำตามที่สั่งไปก็พอ
เราเองก็ต้องทำตามคำสั่ง
เมียจ๋า
ผมออกทีวีไปทั่วประเทศกับเขาทั้งที แต่คุณกลับง่วนอยู่ในครัว
มาแล้วๆ
โหวกเหวกไปซะทุกเรื่องสิน่า
นั่งเงียบๆ บ้างเถอะ
- ก็ได้ - เงียบก่อน
ห้ามจามห้ามตดเลยนะ
- หยุดเลย - ดูสิ
ดูสิ
ข่าวต่อไปจากโมบา อุตตรประเทศ
อนุช สังห์วี ผู้สื่อข่าวของเราได้เปิดโปง
การปกปิดคดีเด็กสาวที่หายตัวไป
เธอเหมือนดอกไม้ที่อ่อนหวานและบริสุทธิ์
จุดประกายสว่างไสวในบ้านด้วยเสียงหัวเราะ ตอนนี้เธออยู่ที่ไหน หาเธอให้เจอ
ลูกสาวของประชาชนหายตัวไป
ในฐานะพ่อคน หัวใจผมร่ำไห้
แต่ระบบไม่ช่วยอะไรเลยสักนิด
สุนิตาอายุ 19 ปี มัมตาอายุ 16 ปี
นีลู บาบลี ลักดี อายุ 14 ปี
กุดดี ราศิดา อายุแค่แปดขวบ รายชื่อยาวเป็นหางว่าว
ยาวเป็นหางว่าวเลย
อนุช สังห์วีรายงานจากโมบา ปันกาจถ่ายภาพ
นายา ภารัตนิวส์
ไชโย
อ้าว เชิญเลยครับ
สกู๊ปของผมออกข่าวพอดีเลย
สวัสดีครับ
คุณอนุช
คุณถูกตั้งข้อหาสมคบคิดกัน บ่อนทำลายภาพลักษณ์ของประเทศ
เราได้รับคำสั่งให้จับกุมคุณค่ะ
อ้าว
โอ้ ว้าว
ข่าวดีสุดๆ
วันนี้ผมได้ออกทีวีไปทั่วประเทศ
แถมอาจจะไปไกลระดับโลกด้วยสิ
ปันกาจ รีบถ่ายไว้เร็ว
- ครับ - อัพโหลดเดี๋ยวนี้เลย
พี่
เพื่อนๆ ผมอนุช พี่น้องใกล้ใจท่านจากโมบานิวส์
ผมขอเรียกร้องต่อเพื่อนร่วมชาติทุกคน
ไปเยี่ยมผมในคุกด้วยนะครับ
ผมขอเรียกร้องต่อคนทั้งประเทศและทั่วโลก
ฝากกดติดตามช่องของผมตอนนี้เลยนะ
คุณจะได้เห็นความเคลื่อนไหวทั้งหมด
ของมหากาพย์อย่างถึงลูกถึงคนทีเดียว
ดูสิว่าพวกเขาทำอะไรผม
ไม่ ไม่ต้องกลัว บาบลู ดูแลครอบครัวตอนพ่อไม่อยู่ด้วยนะ
เดี๋ยวพ่อกลับมา
จะพาเขาไปไหน
พ่อของลูกทิ้งเราไปแล้ว
ฉัตตาปูร์ครับ ฉัตตาปูร์ๆ
- กุนตีล่ะ - ไม่รู้สิ
โทรตามซิ
หลีกทางหน่อย
ไปค่ะ สารวัตร
- ทำไมชักช้านัก กุนตี - นั่นสิ
รู้จักรักษาเวลาบ้าง
จะให้เริ่มตรงไหนล่ะคะ
ฉันอุตส่าห์รีบอบเค้กไว้ให้สามี
แต่ดันกระด้างไป สามีฉันเลยบอกว่า
"สงสัยต้องใช้ค้อนทุบให้แตก"
ฉันเลยอบอีกก้อนให้นุ่มขึ้นแล้วรีบมาค่ะ
เอาเถอะ
กินไก่ไปด้วยเพลินๆ ดีไหม
คุณมิศรา เราคุยงานกันอยู่ เลิกพูดเรื่องไก่ได้แล้ว
เรื่องความร่วมมือน่ะเหรอครับ
ตำรวจมัธยประเทศยอมสละชีวิต เพื่อคุณได้เลยนะ สารวัตรมหิมา
เชิญนั่งครับ
รีบไปยกของว่างมา
แหวนคุณสวยดีนะ
คุณแต่งงานหรือยัง
ช่วยเร่งให้หน่อยได้ไหมคะ
ทำไมมาเป็นตำรวจล่ะ
เป็นนางแบบน่าจะรุ่งกว่านะ
ฉันชอบหักกระดูกคนมานานแล้วน่ะ
โอ้โฮ
นี่ครับ
- ลองชิมรสชาติของฉัตตาปูร์ดู - ไม่ดีกว่า ขอบคุณ
คุณตั้งใจรักษาหุ่นดีนะ
ฟังนะ คุณบุนเดลา
นี่เป็นคดีที่สาธารณชนจับตา
เกิดเหตุโจรกรรมที่บ้านคุณปาเตรีอา สมาชิกสภานิติบัญญัติเขตโมบา
รู้ไหมว่าเขาเป็นใคร
ลูกเขยเขาเป็นลูกชายคเชนทรา ประฏาพ อดีตสมาชิกสภาของฉัตตาปูร์
รีบอนุมัติซะ พ่อหนุ่ม
ไม่งั้นฉันคงต้องบอกเขา
ว่าหัวหน้าสถานีฉัตตาปูร์มัวแต่ดูดหวานเย็น
แหม อย่าให้ถึงขั้นนั้นเลย
- คดีขนุนนั่นน่ะเหรอ - ใช่
น่าจะรีบบอกแต่แรกสิ
นี่ครับ
ถ้าช่วยหารถให้ฉันได้ จะเป็นพระคุณมากเลย
มีรถคันนึงถูกทิ้งไว้ที่นี่
ไม่มีใครมารับเป็นปีแล้ว แต่ยังใช้งานได้ดีอยู่
เชิญตามสบายเลย
เสร็จงานแล้วก็ขับมาจอดที่เดิม
ขับให้เร็วกว่านี้หน่อยสิ
ผมเหยียบมิดแล้ว
แต่ไอ้เศษเหล็กนี่ไม่สู้เลย
- สารวัตรครับ - ว่าไง
แอร์มันร้อนน่ะครับ เปิดหน้าต่างกันเถอะ
ตามสบาย
- เยี่ยม - กว่าเราจะไปถึง
ก็คงเหลือแค่โครงรถแล้ว
- สารวัตร - ว่าไง
- ข้างหน้ามีที่พัก - พักกินข้าวเที่ยงดีไหมนะ
เพลาๆ ลงบ้างเถอะ
เห็นเด็กคนนี้มาพักกับผู้ชายสามคน เมื่อสองสามวันก่อนหรือเปล่า
คุณครับ ถึงที่พักของเราจะชื่อ "รังรักวิหค"
แต่เราไม่เปิดให้คู่รักมาพักนะ
(สัมผัสถึงพลัง)
ไอ้บ้าพวกนี้
มายืนสูบบุหรี่กันที่นี่
พอเข้าไปห้าม พวกมันก็ชวนทะเลาะกันแล้ว
พวกนี้เติมน้ำมันไปเท่าไร
น่าจะประมาณ 200 รูปี
ตรวจดูได้ตามสบายเลยครับ
สองสามวันมานี้ ไม่มีรถกระป๋องสีชมพูผ่านมาเลย
จริงเหรอ
เอาอะไรมามั่นใจขนาดนั้น
คุณก็ ผมเป็นเจ้าของจุดพักรถ
ตาหนึ่งผมคอยดูในครัว
ส่วนอีกตาก็มองรถราบนถนน
แต่ถ้าอย่างนั้น…
จากปั๊มน้ำมันถึงจุดพักรถ พวกนั้นจะไปไหนได้
ไอ้เบื๊อกเอ๊ย
ลงมือลักพาตัวคนครั้งแรก
ไม่มีรถดีกว่านี้แล้วเหรอ
เลือกรถอะไรของแก
ก็รถมันใหม่เอี่ยม
จะเอาอะไรอีก เครื่องบินเหรอ
รถใหม่เอี่ยมบ้านแกสิ
เราไม่ใช่โจรมืออาชีพหรอก
เราตกงานที่บริษัทช่วงโควิด
แล้วพอดีเส้นทางนี้มันดีกว่าเดินเตะฝุ่นเห็นๆ น่ะ
เช็ดน้ำตาได้แล้ว
ฟังนะ ไปหยิบผักชีในถุงนั่นมาที
เร็วสิ วันนี้จะทำบะหมี่อร่อยๆ ให้กิน
ชอบกินเผ็ดไหม
เดี๋ยวใส่พริกให้สองเม็ด
เจอผักชีหรือยัง
เฮ้ย ภูรา!
เด็กนั่นหนีไปแล้ว จับไว้เร็ว
ยืนบื้ออะไรอยู่ รีบจับสิ
เฮ้ย หนู
- ไปดักทางนั้น - ก็กำลังทำอยู่
- ยัยหนู - ดักไว้
เฮ้ย
ในนี้มืดชะมัด
- ไฟฉายๆ - รอเดี๋ยวสิ
- อยู่นี่แหละ ไอ้ขี้ขลาด - ในนี้มันน่ากลัวนี่
อยู่นั่นไง ไปจับมาเร็ว
นี่ นังหนู
เร็วเข้า จับให้ได้
เฮ้ย ระวังหน่อยหนู
ลดมีดลงเถอะ น่านะ
เราเป็นเพื่อนกันไม่ใช่เหรอ
ถอยไป ไม่งั้นฉันเสียบตาแกแน่
เฮ้ย
อ้าว
ตายไหมเนี่ย
กุหลาบ เซธ…
เราไม่ใช่ไอ้โง่ที่จะทนอยู่ในป่า แล้วกินบะหมี่ประทังชีวิตสามวันติดนะ
นี่ ฟังฉันก่อนสิ
เราจะไปถึงปันนาในอีกสองชั่วโมง เตรียมเงินสดให้พร้อม หลังจากนั้น
จะทำอะไรแม่หนูนี่ก็เชิญ
เคยเห็นเด็กคนนี้บ้างไหมคะ
มหิมา กองไซเบอร์โทรมา บอกว่าคนร้ายเปิดมือถือแล้ว
- เจอตำแหน่งพวกมันแล้ว - ไปเร็ว
อยู่ที่ไหนล่ะ
- ในป่าโกมิตาไม่ไกลจากนี้ - กุนตี
- คะ - ไปกันเร็ว
ค่ะ สารวัตร
คุณมิศรา จับตามองถนนไว้นะ
- จอดก่อน - มีอะไรเหรอ
ตรงนั้นควันอะไรน่ะ
เหมือนจะเพิ่งไปได้ไม่นาน
รีบแจ้งมิศราเลย
ค่ะ
(กุนตี)
คุณมิศราไม่รับสายเลย
ไปเร็ว
มิศรา
คิดว่าเรามาปิกนิกกันหรือไง
คนร้ายมันลอยนวลไปได้ เพราะคนขี้เกียจอย่างคุณเนี่ย
พิกัดมือถือล่ะ
พยายามตามอยู่ แต่คนร้ายปิดมือถือ
ลุง ขอซื้อจาเลบี 250 กรัม
ได้แล้ว
คุณคะ มีโคยาจาเลบีขายไหม
คุณครับ โคยาจาเลบีน่ะ ไม่ใช่จะทำกันได้ทุกคนนะ
งั้นแถวนี้ก็น่าจะมีร้านอื่นสิ
ทำขายกันเยอะ แต่ก็ราคาคุยทั้งนั้น
แต่ว่า…
ถ้าอยากกินโคยาจาเลบีหวานฉ่ำของแท้
มีคนเดียวในปันนาที่ทำเป็น
กุหลาบ เซธ
- มาเถอะ ไปปันนากัน - ปันนาเหรอ
ทำไมอยู่ๆ สารวัตรถึงอยากกินโคยาจาเลบีล่ะ
เจ้าภูรานั่น
เคยซื้อใจจันดูลาล
ด้วยโคยาจาเลบีต้นตำรับ จำได้ไหม
มันมีขายแค่ในปันนาเท่านั้น
และถ้าหมอนั่นเติมน้ำมันรถไป 200 รูปี
ก็พอให้ขับไปถึงปันนาพอดี
โอ้โฮ สารวัตร ถ้าเป็นฉันไม่มีทางเอะใจแน่
กุหลาบ เซธ
นี่ กุหลาบ เซธ
เด็กอยู่ไหน
- อยู่นี่ครับ - เข้ามา
เดินไป
คืองี้…
เด็กมันดู…
ไม่มีชาติตระกูลเลย
ฉันมาจากวรรณะคนสวนมาลี
มาลีเหรอ
เฮ้ย พวกแกไปรับมาจากไหน
แค่อาบน้ำแต่งตัวให้หน่อยก็ขายออกแล้ว
ไม่มีใครจับตรวจดีเอ็นเอหรอก
- มาจัดการเรื่องเงินกันก่อน - เราต้องไปแล้ว
เหรอ
รับไป
ทั้งหมด 15,000 เอาไปแบ่งกันเองนะ
แบ่งกับผีน่ะสิ เราตกลงกันที่ 30,000 นะ
ถ้าใช่แล้วจะทำไม
ทีนี้หุบปากแล้วก็รับเงินไปซะ
อะไร ว่าไงนะ
"อะไร ว่าไงนะ"
ไม่ว่ากบจะพองตัวใหญ่โตแค่ไหน
สุดท้ายก็ยังเป็นกบวันยังค่ำ
มีเงินมากไป จิตใจจะใฝ่ต่ำ เข้าใจไหม
จำไว้
คนเราขนเงินทองไปชาติหน้าไม่ได้หรอก
- อะไรขนไปได้รู้ไหม - อะไร
เวรกรรมไง
เลิกหัวหมอได้แล้ว
จ่ายมาให้ครบ
ไม่งั้นเราจะพาเด็กกลับ
- ใช่ - เฮ้ยๆ
อย่าแตะต้องเธอ
"พาเด็กกลับ" นี่หมายความว่าไง
ทำไมพวกแกยังไม่เข้าใจอีก
มันช่วยไม่ได้เพราะคนซื้อถอนตัว
ฉันจะเอาเงินมาจากไหนล่ะ
พวกแกไม่รู้หรอกว่า ฉันเจอคนโกงแบบไหนมาบ้าง
ฉันเป็นเจ้าของร้านขนมหวาน ที่ซื่อสัตย์และยำเกรงทวยเทพ
ถ้าฉันหาผู้ซื้อรายใหม่ให้เด็กนี่ได้แล้ว
ฉันจะโอนเงินเข้าบัญชีของภูราให้
อะไรวะ
ไปดูซิว่าใคร
พวกนายรออยู่นี่นะ
- ใครน่ะ - ส่งของค่ะ
- ใครนะ - ส่งของค่ะ
แต่ฉันไม่ได้สั่งอะไรนะ
มีคนส่งน้ำหอมมาจากเนปาลค่ะ
- น้ำหอมจากเนปาลเหรอ - ใช่
โอเค วางไว้ตรงนั้นแล้วเอาอิฐทับไว้
แต่คุณต้องเซ็นรับนะคะ
ให้ตาย น่าปวดหัวจริงๆ
ส่งปากกามาสิ
- กุหลาบ เซธ - ใครน่ะ
ใครอยู่ตรงนั้น
จับแกได้แล้ว
- จับไว้ - ดึงๆ
- จับฉันที - ดึง
กุนตี ดึงให้แรงกว่านี้
ยอมมอบตัวซะ
ภูรา ตำรวจมา!
- เผ่นเร็ว - ตำรวจมา
ดึงเขาออกมาๆ
- ดึงๆ - ดึง
เฮ้ย
มาจั๊กจี้ฉันทำไมเนี่ย
หมอนั่น…
หลีกไป ผมพังประตูเอง
เผ่นสิวะ
ไหวไหม
ประตูลงกลอนไว้
ไปกันเถอะ
ประเสริฐจริงๆ
มอบตัวซะ
ไม่งั้นฉันยิงแน่
- เฮ้ย - เสารภ
สารวัตร
เฮ้ย
ระวังนะ
เฮ้ย
ฉันขอเตือนเป็นครั้งสุดท้าย
มอบตัวซะ
ทำไมปืนมาขัดลำกล้องตอนนี้วะ
เล็งขู่แม่นั่นก็พอ
จะได้หางจุกตูดไป
เฮ้ย เห็นไอ้นี่ไหม
ปืนลูกซองโว้ย
เลิกตามมาได้แล้ว
ไม่งั้นฉันจะยิงพวกแกให้เหี้ยน
ฝันไปเถอะ
ปืนแกขัดลำกล้องอยู่นี่
หน็อยแน่ ยัยเด็กเวร ใครก็ได้ปิดปากมันที
สองคนไปทางนั้น
ก้มต่ำไว้ หลบหลังฟักทอง
- เจอนี่หน่อย - เฮ้ย
ถอยไปนะ ไอ้บ้า
ไอ้หมูสกปรก
- หยุดนะ - เอานี่ไปกิน
เอานี่ไปกิน
- ตบฉันเหรอ - กุหลาบ เซธ
ปล่อยเด็กไป ปล่อยเธอนะ
ปล่อยเธอ ไม่งั้นฉันยิง
- กุนตี - ขอโทษค่ะ สารวัตร
มิศราอยู่ไหน
ไม่รู้ค่ะ สารวัตร
รถฉัน
โอ้ เทพีทรงโปรดลูกช้าง
ในที่สุด รถจ๋า
ฉันเจอรถแล้ว
เดี๋ยวเถอะ แม่จะสั่งสอนให้
เจอฉันแน่ นี่ไง
นี่แน่ะๆ
เป็นไงล่ะ
ฉันจะอัดพวกแกให้น่วมเลย
ไปถึงสน.แล้วจะฟาดให้ยับ
นังบ้า ฉันจะขยี้แกให้เละเป็นแกงเลย
ไอ้พวกนี้
- เป็นไงล่ะ - เดี๋ยวเจอดีแน่
เอานี่ไปกิน นี่ด้วย
ทีนี้ก็กินนี่ซะ
เดี๋ยวจะฟาดให้เละ
เจอนี่หน่อย พวกบ้า เดี๋ยวเถอะ
- เอานี่ไปกิน - ไอ้บ้าเอ๊ย…
เอาไปกินซะ
ไอ้พวกกาฝาก
มองไม่เห็นเลย
- ใครตีฉัน - จะจับแกทำจาเลบีเดี๋ยวนี้แหละ กุหลาบ เซธ
อย่าดึงผ้านุ่งฉันสิ
ปล่อยผ้านุ่งฉันก่อน
ฉันหายใจไม่ออก
ฉันจะสับให้เละเป็นเนื้อบดเลย
เอานี่ไปกิน นี่ด้วย
เราพวกเดียวกัน อย่าตีผม
- กุหลาบ เซธ - เจอนี่หน่อย ตายซะ
เลิกตามตื๊อฉันได้แล้ว
เข้ามาเลย มาสิ มา
เจอนี่หน่อย
- อย่านะ - กลัวเหรอ
ฉันจะขยี้แกให้เป็นผง…
อย่าๆ
ศาลที่เคารพ
(ความจริงย่อมชนะ)
เด็กสาวคนนี้ใส่กางเกงยีนส์ขาดๆ เที่ยวอวดเรือนร่างตัวเอง
ไม่แค่นั้น
เธอยังเสพยาสูบมธุชรีซึ่งผิดกฎหมายด้วย
นี่แสดงให้เห็นถึงแนวโน้มที่จะกระทำผิด
และมโนธรรมที่บิดเบี้ยว
คุณปานเดย์เองก็เคี้ยวยาสูบ และบ้วนทิ้งในศาลนี่นา
คุณปาริหาร อย่าโจมตีเรื่องส่วนตัวสิครับ
ทั้งสองคน ช่วยเข้าประเด็นด้วย
ศาลที่เคารพ
คนสวนรับสารภาพเอง
ว่าลูกสาวเขาขโมยขนุนไป
บ้าแล้ว หนูจะขโมยขนุนได้ยังไง
ในเมื่อมีคนลักพาตัวหนูไป
ฟังนะ ค่อยพูดตอนที่มีคนถามก็พอ
ว่าไง มีอะไรจะพูดไหม
ลูกสาวผมไม่ได้ขโมยอะไรไปครับ
สารวัตรบอกให้ผม…
แถลงข่าวว่าลูกสาวขโมยขนุนไป
คุณสารวัตร
จริงหรือเปล่า
จริงค่ะท่าน
ทั้งที่รู้ว่าไม่มีหลักฐานเอาผิดเด็กคนนี้ ในคดีลักทรัพย์คดีนี้เหรอ
ใช่ค่ะ
- ศาลที่เคารพ ถ้าอย่างนั้น… - ไม่มีถ้าอะไรทั้งนั้น คุณปาริหาร
เธอชี้นำการสืบสวนไปในทางมิชอบ
หวังว่าจะรู้นะ ว่านั่นเป็นความผิดทางอาญา
ฉันทราบค่ะ
รู้แล้วทำไปทำไม สารวัตร
ฉันไม่มีทางเลือกอื่นค่ะ
ชีวิตของเด็กสาวตกอยู่ในอันตราย
ส่วนตำรวจก็มัวแต่หาขนุนอยู่นั่น
เวลานั้นฉันเชื่อว่าการตามหาเด็กคนนี้สำคัญ
กว่าการหาขนุนพวกนั้นค่ะ
เพราะเราเก็บขนุนลูกใหม่ได้เสมอ
แต่เด็กสาวที่ถูกลักพาตัวไปจากบ้าน
ไม่เคยได้กลับมา
ถ้าศาลยังตัดสินว่าฉันผิด
ฉันก็พร้อมรับโทษตามกฎหมายค่ะ
คุณปานเดย์
ขนุนที่ถูกขโมยไป
น้ำหนักมันเท่าไรนะ
ลูกละราวๆ 15 กิโลกรัมครับ
แล้วราคาขนุนในตลาดตอนนี้อยู่ที่เท่าไร
ถ้าศาลอนุญาต ผมขอโทรถามผู้รู้ครับ
เชิญ ศาลอนุญาต
- ฮัลโหล โมฮัน - ฮัลโหล
นี่ทนายปาริหารนะ
สวัสดี คุณทนาย
สวัสดีๆ
- คุณขายขนุนใช่ไหม - ขายครับ
ตอนนี้ราคาเท่าไรแล้ว
กิโลละ 15 รูปี ผมขายให้ 12 รูปีก็ได้
กิโลละ 12 รูปีครับศาล
งั้นก็แปลว่า…
เพื่อขนุนราคาแค่ 360 รูปี
ตำรวจทั้งกรมทำงานกันทั้งวันทั้งคืน
ขณะที่ยังมีคดีอุกฉกรรจ์หลายต่อหลายคดีอยู่ในมือ
ไม่มีหลักฐานเอาผิดอมียา
รายงานจากกองพิสูจน์หลักฐาน ก็บอกว่าขนุนถูกขโมยไปตอนกลางคืน
แต่อมียาถูกลักพาตัวไปตั้งแต่บ่าย
ศาลตัดสินให้อมียาพ้นทุกข้อกล่าวหา
ส่วนสารวัตรมหิมา…
คุณกล้าท้าทายระบบ
และเลือกหนทางที่เด็ดเดี่ยว ศาลขอชื่นชม
และไม่ดำเนินคดีทุกข้อกล่าวหา
อ้าว คุณอนุช เป็นยังไงบ้างคะ
ผมดังไปทั่วโลกเพราะสารวัตรเลย
ข่าวของผมไปไกลถึงบีบีซีและซีเอ็นบีซีด้วย
เมื่อวานผมติดเทรนด์อันดับสามในทวิตเตอร์
ทีนี้ศาลต้องอนุญาตให้ผมประกันตัวแล้ว
ที่เหลือก็หายห่วง
เว้นแต่ที่ตำรวจหวดก้นผมจนระบมไปหมดน่ะนะ
- เดินไป - เจอกันครับ
รอหน่อยได้ไหมล่ะ
(โครงการรณรงค์ให้เกียรติสตรีโดยกรมตำรวจ)
ดูออกไหมว่าใคร
ไม่ค่ะ
ก็เธอไง
ท่านคะ ทั้งหมดนี่มันยอดมาก
แต่โครงการนี้จะประสบความสำเร็จ ก็ต่อเมื่อเราหาเด็กสาว 43 คนที่หายไปเจอ
ฉันเห็นด้วย
ฉันตั้งหน่วยพิเศษไว้จัดการเรื่องนั้นแล้ว
มีเธอเป็นคนนำ
ขอบคุณค่ะท่าน
ยินดีด้วยนะ บาซอร์
ขอบคุณค่ะ
คุณได้ผ่าตัดไส้ติ่งหรือยังนะ
เรื่องนั้น…
หมอนี่ไม่ได้เป็นไส้ติ่งหรอก
แค่แก๊สน่ะ
เก็บทรงหน่อย
แล้วก็ตามที่ผมสัญญาไว้…
- ยินดีด้วยนะ - ยินดีด้วย
- ยินดีด้วยจริงๆ - อะไรกันครับ
เป็นตำรวจเต็มตัวแล้วนะ
- คุณได้เลื่อนขั้นแล้ว - อย่ามาอำ
- จริงๆ - จริงเหรอ
- จริงสิ - คุณเป็นรองสารวัตรแล้ว
ผมขออ่านเองแล้วกัน
ทีนี้ต้องเรียก "ท่านเสารภ" แล้ว
ทุกคน อย่าล้อผมสิ
ตัดเค้กก่อนครับท่าน
ครับผม
สารวัตร ผู้กำกับโทรมาครับ
คุณรับเถอะ
อินเดียจงเจริญค่ะ
ฉันอยู่ที่บ้านค่ะ
ฉันเหรอคะ
มีเรื่องอะไร
พวกเขาเลื่อนขั้นให้ฉันน่ะ
- หา - ฉันเป็นรองผู้กำกับแล้ว
- แม่เจ้า - ยินดีด้วย
แล้วทำหน้าบึ้งทำไม ยัยบ๊อง ข่าวดีจะตาย
ก็เรากลับมาจุดเดิมอีกแล้วนี่
พ่อคุณจะใช้ประเด็นนี้กีดกันเรา
เพราะคุณเป็นรองสารวัตร ส่วนฉันเป็นรองผู้กำกับ
- ไม่เป็นไร ผมจะเกลี้ยกล่อมพ่อเอง - ยังไง
ก็แบบที่สารวัตรใหญ่ของเราว่าไว้ไง
"ไม่ว่าพลตำรวจหรือผู้กำกับการ
ก็ปฏิบัติหน้าที่ 24 ชั่วโมง"
มัวพะวงเรื่องอนาคตไปไย
ในเมื่อตำรวจทุกคนคือครอบครัว"
(18 มีนาคม 05:45 น.)
ขนุนฉันอยู่ไหน!
คำบรรยายโดย: มนฐิตา เฉื่อยทอง